ai4bharat/Pralekha huggingface dataset:
ਟੈਕਸਟਾਈਲ ਮੰਤਰਾਲਾ
ਮਾਰਕਿਟ ਲਿੰਕਡ ਫੋਕਸ ਉਤਪਾਦ ਸਕੀਮ
ਮਾਰਕਿਟ ਲਿੰਕਡ ਫੋਕਸ ਪ੍ਰੋਡਕਟਸ ਸਕੀਮ  ਵਿਦੇਸ਼ੀ ਵਪਾਰ ਨੀਤੀ 2009-14 ਦੇ ਉਪਬੰਧਾਂ ਅਧੀਨ ਲਾਗੂ ਕੀਤੀ ਜਾ ਰਹੀ ਯੋਜਨਾ ਸੀ, ਜਿਸ ਨੂੰ 31.03.2015 ਤੱਕ ਵਧਾ ਦਿੱਤਾ ਗਿਆ ਸੀ। ਇਹ ਯੋਜਨਾ ਹੁਣ 01.04.2015 ਤੋਂ ਨਿਰਯਾਤ ਲਈ ਕੰਮ ਨਹੀਂ ਕਰ ਰਹੀ, ਕਿਉਂਕਿ ਨਵੀਂ ਐੱਫਟੀਪੀ 2015-20 ਨੂੰ 01.04.2015 ਤੋਂ ਵਪਾਰੀ ਨਿਰਯਾਤ ਇੰਡੀਆ ਸਕੀਮ  ਦੇ ਨਾਮ ‘ਤੇ ਸ਼ੁਰੂ ਕੀਤਾ ਗਿਆ ਹੈ।
ਕੋਵਿਡ-19 ਦੇ ਗੰਭੀਰ ਨਤੀਜਿਆਂ ਤੋਂ ਟੈਕਸਟਾਈਲ ਸੈਕਟਰ ਨੂੰ ਬਾਹਰ ਕੱਢਣ ਲਈ ਟੈਕਸਟਾਈਲ ਮੰਤਰਾਲੇ ਨੇ ਟੈਕਸਟਾਈਲ ਐਕਸਪੋਰਟ ਪ੍ਰੋਮੋਸ਼ਨ ਕੌਂਸਲ ਅਤੇ ਉਦਯੋਗਾਂ ਨਾਲ ਸਬੰਧਿਤ ਹੋਰ ਹਿਤਧਾਰਕਾਂ ਨਾਲ ਮਿਲ ਕੇ ਸੰਭਾਵਿਤ ਟੈਕਸਟਾਈਲ ਅਤੇ ਸਜਾਵਟੀ ਕੱਪੜਾ ਨਿਰਯਾਤ ਉਤਪਾਦਾਂ ਦੀ ਸੂਚੀ ਨੂੰ ਅੰਤਮ ਰੂਪ ਦੇਣ ਲਈ ਇਕ ਸਿੰਪੋਜੀਅਮ ਕਰਵਾਇਆ ਜਿਸ ਸਦਕਾ ਬਰਾਮਦ ਵਧਾਈ ਜਾ ਸਕਦੀ ਹੈ। ਸੰਭਾਵਿਤ ਨਿਰਯਾਤ ਉਤਪਾਦਾਂ ਦੀ ਸੂਚੀ ਸਬੰਧਿਤ ਦੇਸ਼ਾਂ ਵਿੱਚ ਸੰਭਾਵਿਤ ਖਰੀਦਦਾਰਾਂ ਦੀ ਪਛਾਣ ਲਈ ਵਿਦੇਸ਼ਾਂ ਵਿੱਚ ਸਥਿਤ ਭਾਰਤੀ ਮਿਸ਼ਨਾਂ ਨਾਲ ਸਾਂਝੀ ਕੀਤੀ ਗਈ ਸੀ। ਇਸ ਤੋਂ ਇਲਾਵਾ, ਅੰਤਰਰਾਸ਼ਟਰੀ ਮਾਰਕਿਟ ਵਿਚ ਟੈਕਸਟਾਈਲ ਸੈਕਟਰ ਨੂੰ ਪ੍ਰਤੀਯੋਗੀ ਬਣਾਉਣ ਲਈਸਾਰੇ ਟੈਕਸਾਂ / ਲੇਵੀ ਆਦਿ ਦੀ ਛੂਟ ਦੇ ਕੇ, ਸਰਕਾਰ ਨੇ ਆਰਓਐੱਸਸੀਟੀਐੱਲ  ਯੋਜਨਾ ਨੂੰ ਉਦੋਂ ਤਕ ਜਾਰੀ ਰੱਖਣ ਦਾ ਫੈਸਲਾ ਕੀਤਾ ਹੈ ਜਦੋਂ ਤੱਕ ਆਰਓਐੱਸਸੀਟੀਐੱਲ ਸਕੀਮ ਨੂੰ ਨਿਰਯਾਤ ਉਤਪਾਦ ‘ਤੇ ਡਿਊਟੀਸ ਅਤੇ ਟੈਕਸ ਦੀ ਵਾਪਸੀ ਸਕੀਮ ਦੇ ਨਾਲ ਮਿਲਾਇਆ ਨਹੀਂ ਜਾਂਦਾ। ਇਸ ਮੰਤਵ ਲਈ, ਸਰਕਾਰ ਨੇ ਆਰਓਐੱਸਸੀਟੀਐੱਲ ਸਕੀਮ ਅਧੀਨ ਡਿਊਟੀ ਕਰੈਡਿਟ ਸਕ੍ਰਿਪਸ ਜਾਰੀ ਕਰਨ ਲਈ ਵਿੱਤ ਵਰ੍ਹੇ 2020-21 ਲਈ 7398 ਕਰੋੜ ਰੁਪਏ ਦੇ ਅਡਹਾਕ ਫੰਡ ਨੂੰ ਮਨਜ਼ੂਰੀ ਦੇ ਦਿੱਤੀ ਹੈ। ਇਸ ਤੋਂ ਇਲਾਵਾ, ਐੱਮਐੱਮਐੱਫ ਸੈਕਟਰ ਵਿਚ ਨਿਰਯਾਤ ਨੂੰ ਉਤਸ਼ਾਹਿਤ ਕਰਨ ਲਈ, ਸਰਕਾਰ ਨੇ ਪੀਟੀਏ ‘ਤੇ ਐਂਟੀ-ਡੰਪਿੰਗ ਡਿਊਟੀ ਹਟਾ ਦਿੱਤੀ ਹੈ, ਜੋ ਐੱਮਐੱਮਐੱਫਫਾਈਬਰ ਅਤੇ ਧਾਗੇ ਦੇ ਨਿਰਮਾਣ ਲਈ ਇੱਕ ਕੱਚਾ ਮਾਲ ਹੈ। ਵਪਾਰ ‘ਤੇ ਕੋਵਿਡ -19 ਮਹਾਮਾਰੀ ਦੇ ਪ੍ਰਭਾਵ ਨੂੰ ਘੱਟ ਕਰਨ ਲਈ, ਇਸ ਮੰਤਰਾਲੇ ਨੇ ਉਦਯੋਗ ਦੇ ਹਿਤਧਾਰਕਾਂ ਦੁਆਰਾ ਸਮੇਂ-ਸਮੇਂ’ ਤੇ ਜਲਦੀ ਨਿਪਟਾਰੇ ਲਈ ਉਠਾਏ ਗਏ ਵਪਾਰ ਸੁਵਿਧਾ ਨਾਲ ਜੁੜੇ ਵੱਖ-ਵੱਖ ਮੁੱਦਿਆਂ ‘ਤੇ ਗੌਰ ਕੀਤਾ ਹੈ।
ਪਿਛਲੇ ਤਿੰਨ ਸਾਲਾਂ ਦੌਰਾਨ, ਅਮਰੀਕਾ ਅਤੇ ਯੂਰਪੀਅਨ ਦੇਸ਼ਾਂ ਨੂੰ ਨਿਰਯਾਤ ਕੀਤੇ ਟੈਕਸਟਾਈਲ ਉਤਪਾਦਾਂ ਦੇ ਸਾਲ ਅਤੇ ਉਤਪਾਦ-ਅਧਾਰਿਤ ਵੇਰਵੇ ਹੇਠ ਦਿੱਤੇ ਅਨੁਸਾਰ ਹਨ:-
 ਅਮਰੀਕਾ ਨਿਰਯਾਤ ਕੀਤੇ ਗਏ ਟੈਕਸਟਾਈਲ ਉਤਪਾਦ:-

|
|
|
|
2017-18
|
|
2018-19
|
|
2019-20
|
|
ਰੈਡੀਮੇਡ ਗਾਰਮੈਂਟ
|
|
3864.30
|
|
4165.66
|
|
4227.30
|
|
ਸੂਤੀ ਕੱਪੜਾ
|
|
2090.39
|
|
2289.11
|
|
2254.72
|
|
ਮਨੁੱਖ ਦੁਆਰਾ ਬਣਾਏ ਕੱਪੜੇ
|
|
537.48
|
|
599.93
|
|
550.21
|
|
ਉੱਨ ਅਤੇ ਵੂਲਨ ਟੈਕਸਟਾਈਲ
|
|
7.63
|
|
6.84
|
|
7.77
|
|
ਰੇਸ਼ਮ ਉਤਪਾਦ
|
|
13.79
|
|
20.20
|
|
26.65
|
|
ਗਲੀਚੇ
|
|
733.24
|
|
808.01
|
|
774.76
|
|
ਜੂਟ ਉਤਪਾਦ
|
|
70.60
|
|
70.41
|
|
74.80
|
|
ਕੁੱਲ ਟੈਕਸਟਾਈਲ ਅਤੇ ਕਪੜੇ
|
|
7317.43
|
|
7960.16
|
|
7916.21
ਸਰੋਤ: ਡੀਜੀਸੀਆਈਐੱਸ
 ਯੂਰਪੀਅਨ ਦੇਸ਼ਾਂ ਨੂੰ ਟੈਕਸਟਾਈਲ ਉਤਪਾਦ ਨਿਰਯਾਤ:

|
|
|
|
2017-18
|
|
2018-19
|
|
2019-20
|
|
ਰੈਡੀਮੇਡ ਗਾਰਮੈਂਟ
|
|
6444.21
|
|
6225.43
|
|
5710.68
|
|
ਸੂਤੀ ਕੱਪੜਾ
|
|
1582.29
|
|
1440.17
|
|
1339.95
|
|
ਮਨੁੱਖ ਦੁਆਰਾ ਬਣਾਏ ਕੱਪੜੇ
|
|
1510.58
|
|
1500.26
|
|
1336.71
|
|
ਉੱਨ ਅਤੇ ਵੂਲਨ ਟੈਕਸਟਾਈਲ
|
|
86.99
|
|
100.27
|
|
81.83
|
|
ਰੇਸ਼ਮ ਉਤਪਾਦ
|
|
19.31
|
|
19.82
|
|
15.65
|
|
ਗਲੀਚੇ
|
|
413.77
|
|
384.95
|
|
340.06
|
|
ਜੂਟ ਉਤਪਾਦ
|
|
89.86
|
|
92.52
|
|
101.76
|
|
ਕੁੱਲ ਟੈਕਸਟਾਈਲ ਅਤੇ ਕਪੜੇ
|
|
10147.01
|
|
9763.42
|
|
8926.64
ਸਰੋਤ: ਡੀਜੀਸੀਆਈਐੱਸ
ਇਹ ਜਾਣਕਾਰੀ ਕੇਂਦਰੀ ਕੱਪੜਾ ਮੰਤਰੀ ਸ਼੍ਰੀਮਤੀ ਸਮ੍ਰਿਤੀ ਜ਼ੁਬਿਨ ਇਰਾਨੀ ਨੇ ਅੱਜ ਲੋਕ ਸਭਾ ਵਿੱਚ ਲਿਖਤੀ ਜਵਾਬ ਵਿੱਚ ਦਿੱਤੀ।
ਪੇਂਡੂ ਵਿਕਾਸ ਮੰਤਰਾਲਾ
ਗ਼ਰੀਬ ਕਲਿਆਣ ਰੋਜਗਾਰ ਅਭਿਯਾਨ ਦੇ 16ਵੇਂ ਹਫ਼ਤੇ ਵਿੱਚ 4.31 ਲੱਖ ਤੋਂ ਜ਼ਿਆਦਾ ਗ੍ਰਾਮੀਣ ਘਰ ਅਤੇ 1.37 ਲੱਖ ਤੋਂ ਜ਼ਿਆਦਾ ਜਲ ਸੰਭਾਲ ਢਾਂਚੇ, 38287 ਕੈਟਲ ਸ਼ੈੱਡ, 26459 ਫਾਰਮ ਪੌਂਡ ਅਤੇ 17935 ਸਮੁਦਾਇਕ ਸਵੱਛਤਾ ਕੰਪਲੈਕਸਾਂ ਦਾ ਨਿਰਮਾਣ
ਗ਼ਰੀਬ ਕਲਿਆਣ ਰੋਜਗਾਰ ਅਭਿਯਾਨ  ਦੇ ਉਦੇਸ਼ਾਂ ਦੀ ਪੂਰਤੀ ਵਜੋਂ 4.31 ਲੱਖ ਤੋਂ ਜ਼ਿਆਦਾ ਗ੍ਰਾਮੀਣ ਘਰ ਅਤੇ 1.37 ਲੱਖ ਤੋਂ ਜ਼ਿਆਦਾ ਜਲ ਸੰਭਾਲ ਢਾਂਚੇ, 38287 ਕੈਟਲ ਸ਼ੈੱਡ, 26459 ਫਾਰਮ ਪੌਂਡ ਅਤੇ 17935 ਸਮੁਦਾਇਕ ਸਵੱਛਤਾ ਕੰਪਲੈਕਸਾਂ ਦੇ ਨਿਰਮਾਣ ਸਮੇਤ ਵੱਡੀ ਸੰਖਿਆ ਵਿੱਚ ਸੰਰਚਨਾਵਾਂ ਬਣਾਈਆਂ ਗਈਆਂ ਹਨ। ਅਭਿਯਾਨ ਦੌਰਾਨ ਜ਼ਿਲ੍ਹਾ ਖਣਿਜ ਫੰਡ ਰਾਹੀਂ 7,816 ਕਾਰਜ ਕੀਤੇ ਗਏ ਹਨ, 2,123 ਗ੍ਰਾਮ ਪੰਚਾਇਤਾਂ ਨੂੰ ਇੰਟਰਨੈੱਟ ਕਨੈਕਟੀਵਿਟੀ ਪ੍ਰਦਾਨ ਕੀਤੀ ਗਈ ਹੈ, ਠੋਸ ਅਤੇ ਤਰਲ ਰਹਿੰਦ-ਖੂਹੰਦ ਪ੍ਰਬੰਧਨ ਨਾਲ ਸਬੰਧਿਤ ਕੁੱਲ 22,592 ਕਾਰਜ, 65,374 ਉਮੀਦਵਾਰਾਂ ਨੂੰ ਕ੍ਰਿਸ਼ੀ ਵਿਗਿਆਨ ਕੇਂਦਰਾਂ  ਰਾਹੀਂ ਹੁਨਰ ਸਿਖਲਾਈ ਪ੍ਰਦਾਨ ਕੀਤੀ ਗਈ ਹੈ।
16ਵੇਂ ਹਫ਼ਤੇ ਤੱਕ ਕੁੱਲ 33 ਕਰੋੜ ਮਨੁੱਖ ਕਾਰਜ ਦਿਵਸ ਵਿੱਚ ਰੋਜਗਾਰ ਮੁਹੱਈਆ ਕਰਾਇਆ ਗਿਆ ਅਤੇ 33114 ਕਰੋੜ ਰੁਪਏ ਹੁਣ ਤੱਕ ਅਭਿਯਾਨ ਦੇ ਉਦੇਸ਼ਾਂ ਦੀ ਪੂਰਤੀ ਲਈ ਖਰਚ ਕੀਤੇ ਗਏ ਹਨ।
ਜੀਕੇਆਰਏ ਨੂੰ ਕੋਵਿਡ-19 ਦੇ ਪ੍ਰਕੋਪ ਦੇ ਮੱਦੇਨਜ਼ਰ ਪਿੰਡਾਂ ਵਿੱਚ ਪਰਤਣ ਵਾਲੇ ਪ੍ਰਵਾਸੀ ਮਜ਼ਦੂਰਾਂ ਅਤੇ ਇਸੀ ਤਰ੍ਹਾਂ ਗ੍ਰਾਮੀਣ ਖੇਤਰ ਵਿੱਚ ਪ੍ਰਭਾਵਿਤ ਨਾਗਰਿਕਾਂ ਲਈ ਰੋਜਗਾਰ ਅਤੇ ਜੀਵਕਾ ਦੇ ਅਵਸਰਾਂ ਨੂੰ ਪ੍ਰੋਤਸਾਹਨ ਦੇਣ ਲਈ ਸ਼ੁਰੂ ਕੀਤਾ ਗਿਆ ਸੀ।
ਅਭਿਯਾਨ ਛੇ ਰਾਜਾਂ ਦੇ ਆਪਣੇ ਜ਼ੱਦੀ ਪਿੰਡਾਂ ਵਿੱਚ ਪਰਤ ਆਏ ਪ੍ਰਵਾਸੀ ਮਜ਼ਦੂਰਾਂ ਨੂੰ ਰੋਜਗਾਰ ਪ੍ਰਦਾਨ ਕਰਨ ਲਈ ਮਿਸ਼ਨ ਮੋਡ ’ਤੇ ਕਾਰਵਾਈ ਕਰ ਰਿਹਾ ਹੈ। ਅਭਿਯਾਨ ਇਨ੍ਹਾਂ ਰਾਜਾਂ ਦੇ 116 ਜ਼ਿਲ੍ਹਿਆਂ ਵਿੱਚ ਹੁਣ ਗ੍ਰਾਮੀਣਾਂ ਨੂੰ ਜੀਵਕਾ ਦੇ ਅਵਸਰਾਂ ਨਾਲ ਸਸ਼ਕਤ ਬਣਾ ਰਿਹਾ ਹੈ।
ਅਭਿਯਾਨ ਦੀ ਸਫਲਤਾ ਨੂੰ ਹੁਣ ਤੱਕ 12 ਮੰਤਰਾਲਿਆਂ/ਵਿਭਾਗਾਂ ਅਤੇ ਰਾਜ ਸਰਕਾਰਾਂ ਦੇ ਸਾਂਝੇ ਯਤਨਾਂ ਦੇ ਰੂਪ ਵਿੱਚ ਦੇਖਿਆ ਜਾ ਸਕਦਾ ਹੈ, ਜੋ ਪ੍ਰਵਾਸੀ ਮਜ਼ਦੂਰਾਂ ਅਤੇ ਗ੍ਰਾਮੀਣ ਸਮੁਦਾਇਆਂ ਨੂੰ ਜ਼ਿਆਦਾ ਮਾਤਰਾ ਵਿੱਚ ਲਾਭ ਦੇ ਰਹੇ ਹਨ। ਉਨ੍ਹਾਂ ਲੋਕਾਂ ਲਈ ਨੌਕਰੀ ਅਤੇ ਜੀਵਕਾ ਲਈ ਲੰਬੇ ਸਮੇਂ ਦੀ ਪਹਿਲ ਲਈ ਲੰਬੀ ਮਿਆਦ ਦੀ ਕਾਰਵਾਈ ਲਈ ਪੜਾਅ ਨਿਰਧਾਰਿਤ ਕੀਤਾ ਗਿਆ ਹੈ ਜਿਨ੍ਹਾਂ ਨੇ ਆਪਣੇ ਪਿੰਡਾਂ ਨੂੰ ਪਰਤਣ ਦਾ ਰਾਹ ਚੁਣਿਆ।
ਰੱਖਿਆ ਮੰਤਰਾਲਾ
ਭਾਰਤੀ ਵਾਯੂ ਸੈਨਾ ਦੇ ਕਮਾਂਡਰਾਂ ਦੀ ਕਾਨਫਰੰਸ
ਵਾਯੂ ਸੈਨਾ ਦੇ ਕਮਾਂਡਰਾਂ ਦੀ ਕਾਨਫਰੰਸ  22 ਤੋਂ 24 ਜੁਲਾਈ, 2020 ਤੱਕ ਵਾਯੂ ਸੈਨਾ ਹੈੱਡਕੁਆਰਟਰ  ਨਵੀਂ ਦਿੱਲੀ ਵਿੱਚ ਆਯੋਜਿਤ ਕੀਤੀ ਜਾਵੇਗੀ। ਕਾਨਫਰੰਸ ਦਾ ਵਿਸ਼ਾ "ਅਗਲੇ ਦਹਾਕੇ ਵਿੱਚ ਭਾਰਤੀ ਵਾਯੂ ਸੈਨਾ" ਹੈ। ਮਾਣਯੋਗ ਰੱਖਿਆ ਮੰਤਰੀ ਦੁਆਰਾ 22 ਜੁਲਾਈ , 2020 ਨੂੰ ਵਾਯੂ ਸੈਨਾ ਦੇ ਕਮਾਂਡਰਾਂ ਦੀ ਕਾਨਫਰੰਸ  ਦੇ ਉਦਘਾਟਨ ਕਰਨ ਦੀ ਸੰਭਾਵਨਾ ਹੈ। ਉਦਘਾਟਨ ਦੇ ਦੌਰਾਨ ਰੱਖਿਆ ਸਕੱਤਰ ਅਤੇ ਸਕੱਤਰ, ਰੱਖਿਆ ਉਤਪਾਦਨ ਦੇ ਵੀ ਮੌਜੂਦ ਰਹਿਣ ਦੀ ਉਮੀਦ ਹੈ।
ਵਾਯੂ ਸੈਨਾ ਪ੍ਰਮੁੱਖ , ਏਅਰ ਚੀਫ਼ ਮਾਰਸ਼ਲ ਆਰਕੇਐੱਸ ਭਦੌਰੀਆ ਵਾਯੂ ਸੈਨਾ ਦੇ ਕਮਾਂਡਰਾਂ ਦੀ ਕਾਨਫਰੰਸ  ਦੀ ਪ੍ਰਧਾਨਗੀ ਕਰਨਗੇ। ਤਿੰਨ ਦਿਨਾਂ ਕਾਨਫਰੰਸ ਵਿੱਚ ਚਰਚਾ ਦੇ ਦੌਰਾਨ ਵਰਤਮਾਨ ਸੈਨਾ ਤਿਆਰੀਆਂ ਅਤੇ ਤੈਨਾਤੀ ਦਾ ਜ਼ਾਇਜਾ ਲਿਆ ਜਾਵੇਗਾ। ਅਗਲੇ ਦਹਾਕੇ ਵਿੱਚ ਭਾਰਤੀ ਵਾਯੂ ਸੈਨਾ ਦੀ ਸੈਨਾ ਅਪਰੇਸ਼ਨਲ ਸਮਰੱਥਾ ਵਧਾਉਣ ਦੀ ਕਾਰਜ ਯੋਜਨਾ ‘ਤੇ ਵੀ ਚਰਚਾ ਕੀਤੀ ਜਾਵੇਗੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਚੰਦਰ ਸ਼ੇਖਰ ਆਜ਼ਾਦ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਸ਼ਰਧਾਂਜਲੀਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਚੰਦਰ ਸ਼ੇਖਰ ਆਜ਼ਾਦ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਸ਼ਰਧਾਂਜਲੀਆਂ ਦਿੱਤੀਆਂ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ, “ਭਾਰਤ ਮਾਤਾ ਦੇ ਵੀਰ ਸਪੂਤ, ਵਿਲੱਖਣ ਚੰਦਰ ਸ਼ੇਖਰ ਆਜ਼ਾਦ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਯਾਦ ਕਰਦਾ ਹਾਂ। ਆਪਣੀ ਚੜ੍ਹਦੀ ਜਵਾਨੀ ਦੇ ਦੌਰਾਨ ਉਨ੍ਹਾਂ ਨੇ ਭਾਰਤ ਨੂੰ ਸਾਮਰਾਜਵਾਦ ਦੇ ਚੁੰਗਲ ਤੋਂ ਮੁਕਤ ਕਰਵਾਉਣ ਦੇ ਲਈ ਖੁਦ ਨੂੰ ਲੀਨ ਕਰ ਲਿਆ। ਉਹ ਭਵਿੱਖਮੁਖੀ ਚਿੰਤਕ ਵੀ ਸਨ ਅਤੇ ਉਨ੍ਹਾਂ ਨੇ ਇੱਕ ਮਜ਼ਬੂਤ ਤੇ ਨਿਆਂਪੂਰਨ ਭਾਰਤ ਦਾ ਸੁਪਨਾ ਦੇਖਿਆ ਸੀ।”
ਬਿਜਲੀ ਮੰਤਰਾਲਾ
ਕੇਂਦਰ ਸ਼ਾਸਿਤ ਪ੍ਰਦੇਸ਼ ਜੰਮੂ-ਕਸ਼ਮੀਰ ਲਈ “ਆਤਮਨਿਰਭਰ ਭਾਰਤ ਅਭਿਯਾਨ” ਤਹਿਤ ਤਰਲਤਾ ਨਿਵੇਸ਼ ਯੋਜਨਾ ਲਈ ਪੀਐੱਫ਼ਸੀ ਅਤੇ ਜੇਕੇਪੀਸੀਐੱਲ ਨੇ ਇਕ ਸਹਿਮਤੀ ‘ਤੇ ਦਸਤਖਤ ਕੀਤੇ ਅਤੇ ਦਸਤਾਵੇਜ਼ਾਂ ਦੀ ਅਦਲਾ-ਬਦਲੀ ਕੀਤੀ
ਪੀਐੱਫ਼ਸੀ ਨੇ ਬਕਾਇਆ ਦੇਣਦਾਰੀਆਂ ਮੁਕਾਉਣ ਲਈ ਜੇਕੇਪੀਸੀਐੱਲ ਨੂੰ 2790 ਕਰੋੜ ਰੁਪਏ ਦੀ ਪ੍ਰਵਾਨਗੀ ਦਿੱਤੀ
ਸਰਕਾਰੀ ਮਾਲਕੀਅਤ ਵਾਲੀ ਪਾਵਰ ਫਾਇਨਾਂਸ ਕਾਰਪੋਰੇਸ਼ਨ ਲਿਮਿਟਿਡ , ਭਾਰਤ ਦੀ ਪ੍ਰਮੁੱਖ ਐੱਨਬੀਐੱਫਸੀ, ਨੇ ਜੰਮੂ ਕਸ਼ਮੀਰ ਪਾਵਰ ਕਾਰਪੋਰੇਸ਼ਨ ਲਿਮਿਟਿਡ  ਨੂੰ ਆਪਣੀਆਂ ਬਕਾਇਆ ਦੇਣਦਾਰੀਆਂ ਖਤਮ ਕਰਨ ਲਈ 2790 ਕਰੋੜ ਰੁਪਏ ਪ੍ਰਵਾਨ ਕੀਤੇ ਹਨ।
ਪੀਐੱਫ਼ਸੀ ਅਤੇ ਜੇਕੇਪੀਸੀਐੱਲ ਨੇ ਅੱਜ ਜੰਮੂ-ਕਸ਼ਮੀਰ ਕੇਂਦਰ ਸ਼ਾਸਿਤ ਪ੍ਰਦੇਸ਼ ਲਈ “ਆਤਮਨਿਰਭਰ ਭਾਰਤ ਅਭਿਯਾਨ” ਤਹਿਤ ਤਰਲਤਾ ਨਿਵੇਸ਼ ਯੋਜਨਾ ਲਈ ਇੱਕ ਸਹਿਮਤੀ ‘ਤੇ ਦਸਤਖਤ ਕੀਤੇ ਅਤੇ ਦਸਤਾਵੇਜ਼ਾਂ ਦੀ ਅਦਲਾ-ਬਦਲੀ ਕੀਤੀ। ਇਸ ਯੋਜਨਾ ਤਹਿਤ ਪ੍ਰਵਾਨ ਕੀਤੀ ਗਈ ਰਕਮ ਸੀਪੀਐੱਸਯੂ, ਜੇਨਕੋਜ਼ ਅਤੇ ਟ੍ਰਾਂਸਕੋਜ਼, ਆਈਪੀਪੀਜ਼ ਅਤੇ ਆਰਈ ਜਰਨੇਟਰਾਂ ਦੀਆਂ 31 ਮਾਰਚ 2020 ਨੂੰ ਬਕਾਇਆ ਦੇਣਦਾਰੀਆਂ ਮੁਕਾਉਣ ਲਈ ਵਰਤੀ ਜਾਏਗੀ।
ਐਕਸਚੇਂਜ ਐਗਰੀਮੈਂਟ 'ਤੇ ਸ਼੍ਰੀ ਰੋਹਿਤ ਕਾਂਸਲ, ਪ੍ਰਮੁੱਖ ਸਕੱਤਰ, ਪੀਡੀਡੀ ਦੀ ਮੌਜੂਦਗੀ ਵਿੱਚ ਹਸਤਾਖਰ ਕੀਤੇ ਗਏ। ਇਸ ਅਵਸਰ ‘ਤੇ ਉਨ੍ਹਾਂ ਨਾਲ ਜੇਕੇਪੀਡੀਡੀ, ਕੇਪੀਡੀਸੀਐੱਲ, ਜੇਪੀਡੀਸੀਐੱਲ, ਪੀਐੱਫ਼ਸੀ ਅਤੇ ਆਰਈਸੀ ਦੇ ਸੀਨੀਅਰ ਅਧਿਕਾਰੀ ਵੀ ਹਾਜ਼ਰ ਸਨ।
ਮਈ ਵਿੱਚ, ਸਰਕਾਰ ਨੇ ਬਿਜਲੀ ਵਿਤਰਣ ਕੰਪਨੀਆਂ ਲਈ 90,000 ਕਰੋੜ ਰੁਪਏ ਦੀ ਨਕਦੀ ਦਾ ਨਿਵੇਸ਼ ਕਰਨ ਦਾ ਐਲਾਨ ਕੀਤਾ ਜਿਸ ਦੇ ਤਹਿਤ ਉਹ ਪੀਐੱਫ਼ਸੀ ਅਤੇ ਆਰਈਸੀ ਤੋਂ ਕਿਫਾਇਤੀ ਦਰਾਂ 'ਤੇ ਕਰਜ਼ਾ ਲੈ ਸਕਣਗੀਆਂ। ਇਹ ਸਰਕਾਰ ਦੀ ਇੱਕ ਪਹਿਲ ਸੀ ਕਿ ਬਿਜਲੀ ਦਾ ਉਤਪਾਦਨ ਕਰਨ ਵਾਲੀਆਂ ਕੰਪਨੀਆਂ  ਨੂੰ ਚਲਦਾ ਰਹਿਣ ਵਿੱਚ ਸਹਾਇਤਾ ਕੀਤੀ ਜਾਵੇ। ਬਾਅਦ ਵਿੱਚ ਤਰਲਤਾ ਨਿਵੇਸ਼ ਪੈਕੇਜ ਨੂੰ ਵਧਾ ਕੇ 1.2 ਲੱਖ ਕਰੋੜ ਰੁਪਏ ਕਰ ਦਿੱਤਾ ਗਿਆ।
ਵਣਜ ਤੇ ਉਦਯੋਗ ਮੰਤਰਾਲਾ
ਸ਼੍ਰੀ ਪੀਯੂਸ਼ ਗੋਇਲ ਨੇ ਨਿਰਯਾਤਕਾਂ ਨੂੰ ਹੋਰ ਅਧਿਕ ਪ੍ਰਤੀਯੋਗੀ ਹੋਣ ਅਤੇ ਦੁਨੀਆ ਨੂੰ ਬਿਹਤਰੀਨ ਉਤਪਾਦ ਉਪਲੱਬਧ ਕਰਵਾਉਣ ਦਾ ਸੱਦਾ ਦਿੱਤਾ
ਮੌਜੂਦਾ ਮਜ਼ਬੂਤੀ ਵਾਲੇ ਖੇਤਰਾਂ ਵਿੱਚ ਉਤਪਾਦਾਂ ਦੀ ਵਿਵਿਧਤਾ, ਉੱਚ ਗੁਣਵੱਤਾ ਅਤੇ ਨਵੇਂ ਬਜ਼ਾਰਾਂ ਦੀ ਤਲਾਸ਼ ਹੀ ਸਫ਼ਲਤਾ ਦਾ ਮੰਤਰ ਹੈ
ਕੇਂਦਰੀ ਵਣਜ ਤੇ ਉਦਯੋਗ ਅਤੇ ਰੇਲਵੇ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ ਨੇ ਅੱਜ ਵੀਡੀਓ ਕਾਨਫਰੰਸਿੰਗ ਜ਼ਰੀਏ ਨਿਰਯਾਤ ’ਤੇ ਡਿਜੀਟਲ ਸਿਖਰ ਸੰਮੇਲਨ ਵਿੱਚ ਹਿੱਸਾ ਲਿਆ, ਜਿਸ ਦਾ ਆਯੋਜਨ ਭਾਰਤੀ ਉਦਯੋਗ ਪਰਿਸੰਘ  ਨੇ ਕੀਤਾ। ਭਾਰਤੀ ਐਗਜ਼ਿਮ ਬੈਂਕ  ਇਸ ਸਿਖਰ ਸੰਮੇਲਨ ਦਾ ਸੰਸਥਾਗਤ ਸਾਂਝੇਦਾਰ ਸੀ।
ਸਿਖਰ ਸੰਮੇਲਨ ਨੂੰ ਸੰਬੋਧਨ ਕਰਦੇ ਹੋਏ, ਸ਼੍ਰੀ ਗੋਇਲ ਨੇ ਕਿਹਾ ਕਿ ਵਿਕਾਸ ਦਾ ਭਵਿੱਖ ਉਦਯੋਗਾਂ ਅਤੇ ਨਿਜੀ ਖੇਤਰ ਨਾਲ ਜੁੜਿਆ ਹੈ, ਜਿਸ ਵਿੱਚ ਸਰਕਾਰ ਦੀ ਭੂਮਿਕਾ ਕਾਫ਼ੀ ਘੱਟ ਹੋਵੇਗੀ। ਉਨ੍ਹਾਂ ਨੇ ਭਾਰਤ ਦਾ ਨਿਰਯਾਤ ਵਧਾਉਣ ਲਈ ਤਿੰਨ ਅਹਿਮ ਉਪਾਵਾਂ ਅਤੇ ਨਿਰਮਾਣ ਨੂੰ ਫਿਰ ਤੋਂ ਤੇਜ਼ ਕਰਨਾ, ਨਿਰਯਾਤ ਕੀਤੀਆਂ ਜਾਣ ਵਾਲੀਆਂ ਵਸਤਾਂ ਦੀ ਵਿਵਿਧਤਾ ਅਤੇ ਨਵੇਂ ਅਤੇ ਜ਼ਿਆਦਾ ਅਨੁਕੂਲ ਬਜ਼ਾਰਾਂ ਦੀ ਤਲਾਸ਼ ’ਤੇ ਜ਼ੋਰ ਦਿੱਤਾ। ਉਨ੍ਹਾਂ ਨੇ ਜ਼ੋਰ ਦਿੰਦੇ ਹੋਏ ਕਿਹਾ ਕਿ ਸਾਡੀ ਅਰਥਵਿਵਸਥਾ ਨੂੰ ਹੋਰ ਅੱਗੇ ਵਧਾਉਣ ਲਈ ਹਾਲੇ ਆਪਣੇ ਮਜ਼ਬੂਤ ਖੇਤਰ ਨੂੰ ਹੋਰ ਠੋਸ ਬਣਾਉਣ ਦੇ ਇਲਾਵਾ ਨਿਰਯਾਤ ਕੀਤੀਆਂ ਜਾਣ ਵਾਲੀਆਂ ਵਸਤਾਂ ਵਿੱਚ ਵਿਵਿਧਤਾ ਲਿਆਉਣਾ ਜ਼ਰੂਰੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਭਾਰਤ ਪਾਸ ਆਟੋ ਕਲ-ਪੁਰਜ਼ੇ, ਫਰਨੀਚਰ, ਏਅਰ ਕੰਡੀਸ਼ਨਰ ਅਤੇ ਹੋਰ ਖੇਤਰਾਂ ਵਿੱਚ ਸਵਦੇਸ਼ੀ ਉਤਪਾਦਨ ਨੂੰ ਹੁਲਾਰਾ ਦੇਣ ਦੀਆਂ ਅਪਾਰ ਸੰਭਾਵਨਾਵਾਂ ਹਨ। ਉਨ੍ਹਾਂ ਨੇ ਦੱਸਿਆ ਕਿ ਇਲੈਕਟ੍ਰੌਨਿਕਸ ਅਤੇ ਸੂਚਨਾ ਟੈਕਨੋਲੋਜੀ ਮੰਤਰਾਲਾ  ਇਲੈਕਟ੍ਰੌਨਿਕ ਉਤਪਾਦਾਂ ਨੂੰ ਹੁਲਾਰਾ ਦੇ ਰਿਹਾ ਹੈ। ਫਾਰਮਾ ਉਦਯੋਗ ਵਿੱਚ ਅਸੀਂ ਏਪੀਆਈ ਨਿਰਮਾਣ ਨੂੰ ਹੁਲਾਰਾ ਦੇ ਰਹੇ ਹਾਂ ਅਤੇ ਖੇਤੀਬਾੜੀ ਨਿਰਯਾਤ ਖੇਤਰ ਵਿੱਚ ਵੀ ਕਾਫ਼ੀ ਸੰਭਾਵਨਾਵਾਂ ਹਨ। ਸ਼੍ਰੀ ਗੋਇਲ ਨੇ ਦੱਸਿਆ ਕਿ ਸੂਚਨਾ ਟੈਕਨੋਲੋਜੀ  ਨਾਲ ਸਬੰਧਿਤ ਸੇਵਾਵਾਂ ਵਿੱਚ ਦੁਨੀਆ ਭਾਰਤ ਦੀ ਮੁਹਾਰਤ ਅਤੇ ਹੁਨਰ ਦਾ ਲੋਹਾ ਮੰਨਦੀ ਹੈ ਇਸ ਲਈ ਅਸੀਂ ਲੋਕਾਂ ਨੇ ਨਾਸਕਾਮ ਨੂੰ ਇਸ ਖੇਤਰ ਵਿੱਚ ਅਗਲੇ 5 ਵਰ੍ਹਿਆਂ ਵਿੱਚ 500 ਅਰਬ ਡਾਲਰ ਦੇ ਨਿਰਯਾਤ ਦਾ ਟੀਚਾ ਰੱਖਣ ਨੂੰ ਕਿਹਾ ਹੈ।
ਸ਼੍ਰੀ ਗੋਇਲ ਨੇ ਕਿਹਾ ਕਿ ‘ਆਤਮਨਿਰਭਰ ਭਾਰਤ’ ਦਾ ਮਤਲਬ ਸਿਰਫ਼ ਹੋਰ ਅਧਿਕ ਆਤਮਨਿਰਭਰਤਾ ਹਾਸਲ ਕਰਨਾ ਨਹੀਂ ਬਲਕਿ ਇਹ ਆਪਣੀ ਪੂਰੀ ਸਮਰੱਥਾ ਨਾਲ ਦੁਨੀਆ ਦੇ ਨਾਲ ਜੁੜਨ ਬਾਰੇ ਵੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਭਾਰਤ ਨੂੰ ਗਲੋਬਲ ਬਜ਼ਾਰ ਵਿੱਚ ਉਸ ’ਤੇ ਨਿਰਭਰ ਰਹਿਣ ਵਾਲੇ ਸਾਂਝੇਦਾਰ ਅਤੇ ਇੱਕ ਭਰੋਸੇਮੰਦ ਸਾਥੀ ਦੇ ਰੂਪ ‘ਚ ਦੇਖਿਆ ਜਾਣਾ ਚਾਹੀਦਾ ਹੈ। ਖਾਸ ਕਰਕੇ, ਤਦ ਜਦੋਂ ਗਲੋਬਲ ਸਪਲਾਈ ਚੇਨ ਫਿਰ ਤੋਂ ਨਵਾਂ ਅਕਾਰ ਲੈ ਰਹੀ ਹੋਵੇ। ਪ੍ਰਧਾਨ ਮੰਤਰੀ ਦੇ ਭਾਰਤ ਨੂੰ ਆਤਮਨਿਰਭਰ ਬਣਾਉਣ ਦੇ ਦ੍ਰਿਸ਼ਟੀਕੋਣ ਦੀ ਚਰਚਾ ਕਰਦੇ ਹੋਏ ਸ਼੍ਰੀ ਗੋਇਲ ਨੇ ਕਿਹਾ ਕਿ ਸਾਨੂੰ ਪ੍ਰਤੀਯੋਗੀ ਹੋਣਾ ਚਾਹੀਦਾ ਹੈ ਅਤੇ ਦੁਨੀਆ ਨੂੰ ਗੁਣਵੱਤਾਪੂਰਨ ਉਤਪਾਦ ਉਪਲੱਬਧ ਕਰਵਾਉਣੇ ਚਾਹੀਦੇ ਹਨ। ਉਨ੍ਹਾਂ ਨੇ ਕਿਹਾ ਕਿ ਸਫ਼ਲਤਾ ਲਈ ਅਸੀਂ ਸਾਰਿਆਂ ਵਿੱਚ ਕੁਝ ਕਰ ਦਿਖਾਉਣ ਦੀ ਪ੍ਰਵਿਰਤੀ ਹੋਣੀ ਚਾਹੀਦੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਆਉਣ ਵਾਲੀਆਂ ਚੁਣੌਤੀਆਂ ਦਾ ਮੁਕਾਬਲਾ ਕਰਨ ਦੀ ਇੱਛਾਸ਼ਕਤੀ ਹੋਵੇ, ਤਾਂ ਕੋਈ ਵੀ ਸੰਕਟ ਸਾਡਾ ਰਸਤਾ ਨਹੀਂ ਰੋਕ ਸਕਦਾ ਹੈ।
ਸ਼੍ਰੀ ਗੋਇਲ ਨੇ ਭਾਰਤੀ ਉਦਯੋਗ ਪਰਿਸੰਘ  ਨੂੰ ਉਸ ਦੀ ਸਥਾਪਨਾ ਦੇ 125 ਸਾਲ ਪੂਰੇ ਹੋਣ ਅਤੇ ਗਲੋਬਲ ਵੈਲਿਊ ਚੇਨ  ਨਾਲ ਏਕੀਕਰਣ ਕਰਕੇ ਨਿਰਯਾਤ ਵਧਾਉਣ ਲਈ ਟਾਸਕ ਫੋਰਸ ਗਠਿਤ ਕਰਨ ’ਤੇ ਵਧਾਈ ਦਿੱਤੀ। ਉਨ੍ਹਾਂ ਨੇ ਟਾਸਕ ਫੋਰਸ ਦੇ ਨਾਲ ਮਿਲਕੇ ਕੰਮ ਕਰਨ ਅਤੇ ਉਦਯੋਗ ਅਤੇ ਦੇਸ਼ ਦੇ ਹਿਤ ਵਿੱਚ ਜ਼ਰੂਰੀ ਹੋਇਆ ਤਾਂ ਕਾਰਵਾਈ ਕਰਨ ਦੀ ਪ੍ਰਤੀਬੱਧਤਾ ਪ੍ਰਗਟਾਈ। ਉਨ੍ਹਾਂ ਨੇ ਨਿਰਯਾਤਕ ਸਮੂਹਾਂ ਨੂੰ ਇਹ ਭਰੋਸਾ ਦਿੱਤਾ ਕਿ ਸਰਕਾਰ, ਚਾਹੇ ਕੇਂਦਰ ਦੀ ਹੋਵੇ ਜਾਂ ਰਾਜਾਂ ਦੀ, ਪੂਰਾ ਸਹਿਯੋਗ ਕਰਨ ਨੂੰ ਤਿਆਰ ਹੈ ਅਤੇ ਸਾਂਝੇਦਾਰੀ ਵਿੱਚ ਕੰਮ ਕਰਨ ਦੀ ਇੱਛੁਕ ਵੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਦੇਸ਼ ਵਿੱਚ ਕੁਸ਼ਲ ਸ਼੍ਰਮਿਕ ਅਤੇ ਯੂਨੀਵਰਸਿਟੀਆਂ ਤੇ ਖੋਜ ਪ੍ਰਯੋਗਸ਼ਾਲਾਵਾਂ ਜਿਹੇ ਵਿਸ਼ਵ ਪੱਧਰੀ ਸੰਸਥਾਨ ਵੀ ਹਨ, ਆਓ ਅਸੀਂ ਮਿਲਕੇ ਭਾਰਤ ਦੀ 130 ਕਰੋੜ ਜਨਤਾ ਦੀ ਬਿਹਤਰੀ ਲਈ ਕੰਮ ਕਰੀਏ।
ਸੀਆਈਆਈ ਦੇ ਡਾਇਰੈਕਟਰ ਜਨਰਲ ਚੰਦਰਜੀਤ ਬਨਰਜੀ ਨੇ ਕਿਹਾ ਕਿ ਸਾਡੇ ਨਿਰਯਾਤ ਨੂੰ ਦੁਰੁਸਤ ਕਰਨ ਲਈ ਜ਼ਰੂਰੀ ਸਾਰੇ ਸੁਧਾਰਾਂ ਨੂੰ ਅਸੀਂ ਲਾਗੂ ਕਰਾਂਗੇ ਅਤੇ ਇਹ ਸਹੀ ਵਕਤ ਹੈ ਕਿ ਸਭ ਕੁਝ ਠੀਕ ਕਰ ਲਿਆ ਜਾਵੇ। ਉਨ੍ਹਾਂ ਨੇ ਕਿਹਾ ਕਿ ਵਪਾਰ ਸੰਚਾਲਨ, ਜੀਵੀਸੀ ਦੀ ਕਾਰਜ ਪੱਧਤੀ ਦੇ ਗੁਣਵੱਤਾ ਮਾਨਕਾਂ ਦੀ ਅਨੁਰੂਪਤਾ ਅਤੇ ਐੱਫਟੀਏ ਦਾ ਲਾਭ ਉਠਾਉਣ ਲਈ ਇੱਕ ਠੋਸ ਰਣਨੀਤੀ ਅਹਿਮ ਹੋਵੇਗੀ।
ਵਣਜ ਤੇ ਉਦਯੋਗ ਮੰਤਰਾਲਾ
ਸਰਕਾਰ ਨੂੰ ਵਪਾਰੀਆਂ, ਪ੍ਰਚੂਨ ਵਿਕਰੇਤਾਵਾਂ ਅਤੇ ਉਦਯੋਗ ਸੰਗਠਨਾਂ ਵਲੋਂ ਮਾਰਕੀਟਪਲੇਸ ਈ-ਕਾਮਰਸ ਸੰਸਥਾਵਾਂ ਦੇ ਵਿਰੁੱਧ ਵੱਡੀ ਛੋਟ, ਲੋਟੂ ਕੀਮਤਾਂ ਅਤੇ ਬਾਜ਼ਾਰ ਵਿੱਚ ਦਬਦਬੇ ਦੀ ਦੁਰਵਰਤੋਂ ਦੇ ਸੰਬੰਧ ਵਿੱਚ ਸ਼ਿਕਾਇਤਾਂ ਪ੍ਰਾਪਤ ਹੋਈਆਂ ਹਨ
ਲੋੜੀਂਦੀ ਜਾਂਚ-ਪੜਤਾਲ ਲਈ ਸ਼ਿਕਾਇਤਾਂ ਸੰਬੰਧਤ ਸਰਕਾਰੀ ਏਜੰਸੀਆਂ ਨੂੰ ਭੇਜੀਆਂ ਗਈਆਂ
ਸਰਕਾਰ ਨੂੰ ਵਪਾਰੀਆਂ, ਪ੍ਰਚੂਨ ਵਿਕਰੇਤਾਵਾਂ ਅਤੇ ਉਦਯੋਗ ਸੰਗਠਨਾਂ ਵਲੋਂ ਮਾਰਕੀਟਪਲੇਸ ਈ-ਕਾਮਰਸ ਸੰਸਥਾਵਾਂ ਦੇ ਵਿਰੁੱਧ ਵੱਡੀ ਛੋਟ, ਲੋਟੂ ਕੀਮਤਾਂ ਅਤੇ ਬਾਜ਼ਾਰ ਵਿੱਚ ਦਬਦਬੇ ਦੀ ਦੁਰਵਰਤੋਂ ਦੇ ਸੰਬੰਧ ਵਿੱਚ ਸ਼ਿਕਾਇਤਾਂ ਪ੍ਰਾਪਤ ਹੋਈਆਂ ਹਨ। ਸ਼ਿਕਾਇਤਾਂ ਸਬੰਧਤ ਸਰਕਾਰੀ ਏਜੰਸੀਆਂ ਨੂੰ ਲੋੜੀਂਦੀ ਜਾਂਚ-ਪੜਤਾਲ ਲਈ ਭੇਜੀਆਂ ਗਈਆਂ ਹਨ।
ਖਪਤਕਾਰ ਸੁਰੱਖਿਆ  ਨਿਯਮ, 2020 ਨੂੰ 23 ਜੁਲਾਈ, 2020 ਨੂੰ ਨੋਟੀਫਾਈ ਕੀਤਾ ਗਿਆ ਸੀ। ਈ-ਕਾਮਰਸ ਵਿੱਚ ਗਲਤ ਵਪਾਰ ਪ੍ਰਥਾਵਾਂ ਦੀ ਰੋਕਥਾਮ ਲਈ ਰੈਗੂਲੇਟਰੀ ਢਾਂਚੇ ਨੂੰ ਹੋਰ ਮਜ਼ਬੂਤ ਕਰਨ ਲਈ, ਸਰਕਾਰ ਨੇ ਖਪਤਕਾਰ ਮਾਮਲਿਆਂ ਦੇ ਵਿਭਾਗ ਦੀ ਵੈਬਸਾਈਟ 'ਤੇ ਇੰਨ੍ਹਾਂ ਨਿਯਮਾਂ ਨੂੰ ਪਾ ਕੇ ਪ੍ਰਸਤਾਵਿਤ ਸੋਧਾਂ ਲਈ ਸੁਝਾਅ ਮੰਗੇ ਹਨ।
ਈ-ਕਾਮਰਸ ਨੀਤੀ ਦੇ ਖਰੜੇ 'ਤੇ ਬਹੁਤ ਸਾਰੇ ਹਿਤਧਾਰਕਾਂ ਦੀਆਂ ਟਿੱਪਣੀਆਂ ਈ-ਕਾਮਰਸ ਦੀ ਪਰਿਭਾਸ਼ਾ, ਮਾਰਕੀਟਪਲੇਸ ਇਕਾਈਆਂ ਦੀ ਭੂਮਿਕਾ ਅਤੇ ਈ-ਕਾਮਰਸ ਕੰਪਨੀਆਂ ਦੀਆਂ ਦੇਣਦਾਰੀਆਂ ਸਮੇਤ ਹੋਰ ਸਬੰਧਤ ਮੁੱਦਿਆਂ' ਤੇ ਪ੍ਰਾਪਤ ਹੋਈਆਂ ਹਨ।
ਇਹ ਜਾਣਕਾਰੀ ਵਣਜ ਅਤੇ ਉਦਯੋਗ ਰਾਜ ਮੰਤਰੀ ਸ਼੍ਰੀ ਸੋਮ ਪ੍ਰਕਾਸ਼ ਨੇ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਮੰਤਰੀ ਮੰਡਲ
ਕੈਬਨਿਟ ਨੇ ਇੰਡੀਅਨ ਕੌਂਸਲ ਆਵ੍ ਮੈਡੀਕਲ ਰਿਸਰਚ , ਭਾਰਤ ਅਤੇ ਫਾਊਂਡੇਸ਼ਨ ਫਾਰ ਇਨੋਵੇਟਿਵ ਨਿਊ ਡਾਇਓਗਨੌਸਟਿਕਸ , ਸਵਿਟਜ਼ਰਲੈਂਡ ਦੇ ਦਰਮਿਆਨ ਸਹਿਮਤੀ–ਪੱਤਰ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੂੰ ‘ਇੰਡੀਅਨ ਕੌਂਸਲ ਆਵ੍ ਮੈਡੀਕਲ ਰਿਸਰਚ’ , ਭਾਰਤ ਅਤੇ ‘ਫਾਊਂਡੇਸ਼ਨ ਫਾਰ ਇਨੋਵੇਟਿਵ ਨਿਊ ਡਾਇਓਗਨੌਸਟਿਕਸ’ , ਸਵਿਟਜ਼ਰਲੈਂਡ ਵਿਚਾਲੇ ਸਹਿਮਤੀ–ਪੱਤਰ ਉੱਤੇ ਹਸਤਾਖਰਾਂ ਬਾਰੇ ਜਾਣਕਾਰੀ ਦਿੱਤੀ ਗਈ, ਜਿਸ ਤਹਿਤ ਅੰਤਰਰਾਸ਼ਟਰੀ ਵਿਗਿਆਨਕ ਤੇ ਟੈਕਨੋਲੋਜੀਕਲ ਤਾਲਮੇਲ ਦੇ ਢਾਂਚੇ ਅੰਦਰ ਰਹਿ ਕੇ ਸਬੰਧ ਮਜ਼ਬੂਤ ਕੀਤੇ ਜਾਣਗੇ ਅਤੇ ਦੁਵੱਲੇ ਹਿਤਾਂ ਦੇ ਖੇਤਰ ਵਿੱਚ ਸਹਿਯੋਗ ਨੂੰ ਉਤਸ਼ਾਹਿਤ ਕੀਤਾ ਜਾਵੇਗਾ। ਇਸ ਸਹਿਮਤੀ–ਪੱਤਰ  ਉੱਤੇ ਭਾਰਤ ਦੁਆਰਾ ਫ਼ਰਵਰੀ 2021 ’ਚ ਹਸਤਾਖਰ ਕੀਤੇ ਗਏ ਸਨ।
ਲਾਭ:
ਇਸ ਸਹਿਮਤੀ–ਪੱਤਰ ਰਾਹੀਂ ਭਾਰਤ ਤੇ ਸਵਿਟਜ਼ਰਲੈਂਡ ਦੇ ਦਰਮਿਆਨ ਅੰਤਰਰਾਸ਼ਟਰੀ ਵਿਗਿਆਨਕ ਤੇ ਟੈਕਨੋਲੋਜੀਕਲ ਤਾਲਮੇਲ ਦੇ ਢਾਂਚੇ ਅੰਦਰ ਰਹਿ ਕੇ ਸਬੰਧ ਮਜ਼ਬੂਤ ਕੀਤੇ ਜਾਣਗੇ ਅਤੇ ਦੁਵੱਲੇ ਹਿਤਾਂ ਦੇ ਖੇਤਰ ਵਿੱਚ ਸਹਿਯੋਗ ਨੂੰ ਉਤਸ਼ਾਹਿਤ ਕੀਤਾ ਜਾਵੇਗਾ।
ਵਿੱਤੀ ਅਨੁਮਾਨ:
ਆਈਸੀਐੱਮਆਰ 100,000 ਅਮਰੀਕੀ ਡਾਲਰ ਤੱਕ ਫੰਡ ਉਪਲਬਧ ਕਰਵਾਉਣ ਲਈ ਵਚਨਬੱਧ ਹੈ ਜਦਕਿ ਐੱਫਆਈਐੱਨਡੀ ਪ੍ਰਸਤਾਵ ਲਈ ਬੇਨਤੀ  ਦੁਆਰਾ ਸ਼ਨਾਖ਼ਤ ਕੀਤੇ ਗਏ ਸਥਾਨਕ ਭਾਈਵਾਲਾਂ ਅਤੇ ਖੋਜਕਾਰਾਂ ਨੂੰ 400,000 ਅਮਰੀਕੀ ਡਾਲਰ ਤੱਕ ਦੇ ਫੰਡ ਉਪਲਬਧ ਕਰਵਾਏਗਾ।
ਪਿਛੋਕੜ:
ਆਈਸੀਐੱਮਆਰ ਅੰਦਰੂਨੀ ਅਤੇ ਬਾਹਰੀ ਖੋਜ ਦੁਆਰਾ ਦੇਸ਼ ਵਿੱਚ ਬਾਇਓ–ਮੈਡੀਕਲ ਖੋਜ ਨੂੰ ਉਤਸ਼ਾਹਤ ਕਰਦਾ ਹੈ। ਐੱਫਆਈਐੱਨਡੀ  ਕੰਪਨੀਜ਼ ਐਕਟ, 2013 ਦੀ ਧਾਰਾ 8 ਦੇ ਅਧੀਨ ਬਣਾਈ ਗਈ ਇੱਕ ਸੁਤੰਤਰ ਗ਼ੈਰ-ਮੁਨਾਫ਼ਾਕਾਰੀ ਸੰਸਥਾ ਹੈ।
ਰੇਲ ਮੰਤਰਾਲਾ
ਰੇਲਵੇ ਪਾਰਸਲ ਪ੍ਰਬੰਧਨ ਪ੍ਰਣਾਲੀ ਪੂਰਨ ਬਦਲਾਅ
ਪਾਰਸਲ ਪ੍ਰਬੰਧਨ ਪ੍ਰਣਾਲੀ ਦੇ ਕੰਪਿਊਟਰੀਕਰਣ ਨੂੰ 84 ਸਥਾਨਾਂ ਤੋਂ ਪੜਾਅ - II ਵਿੱਚ ਅਤਿਰਿਕਤ 143 ਸਥਾਨਾਂ ਅਤੇ ਪੜਾਅ - III ਵਿੱਚ 523 ਸਥਾਨਾਂ ਤੱਕ ਵਧਾਇਆ ਜਾ ਰਿਹਾ ਹੈ
ਆਮ ਜਨਤਾ ਅਤੇ ਕਾਰੋਬਾਰ ਨੂੰ ਸਮਾਨ ਰੂਪ ਨਾਲ ਲਾਭ ਪਹੁੰਚਾਉਣ ਦੀ ਪਹਿਲ
ਪੀਐੱਮਐੱਸ ਵਿੱਚ ਪਾਰਸਲ ਸਥਾਨ ਲਈ 120 ਦਿਨ ਦੀ ਐਡਵਾਂਸ ਬੁਕਿੰਗ ਦੀ ਵਿਵਸਥਾ ਜੋੜੀ ਗਈ ਹੈ
ਪਾਰਸਲ ਦੀ ਟ੍ਰੈਕਿੰਗ ਲਈ ਹੁਣ ਹਰੇਕ ਖੇਪ ‘ਤੇ ਬਾਰਕੋਡਿੰਗ ਦੀ ਵਿਵਸਥਾ
ਹੱਥ ਵਿੱਚ ਲੈਣ ਯੋਗ ਮੋਬਾਇਲ ਡਿਵਾਈਸ ਨਾਲ ਬਾਰਕੋਡ ਦੀ ਸਕੈਨਿੰਗ ਦੇ ਜ਼ਰੀਏ ਜੀਪੀਆਰਐੱਸ ਨੈੱਟਵਰਕ ਟ੍ਰਾਂਸਮਿਸ਼ਨ ਦੇ ਮਾਧਿਅਮ ਰਾਹੀਂ ਪੈਕੇਜ ਦੀ ਸਥਿਤੀ ਦਾ ਅੱਪਡੇਸ਼ਨ
2020-21 ਵਿੱਚ ਪਾਰਸਲ ਟ੍ਰੈਫਿਕ: ਟਨ ਭਾਰ - 2,098 ਹਜ਼ਾਰ ਟਨ ; ਕੋਰੋਨਾ ਸਾਲ ਹੋਣ ਦੇ ਬਾਵਜੂਦ ਮਾਲੀਆ 1000 ਕਰੋੜ ਰੁਪਏ ਤੋਂ ਜ਼ਿਆਦਾ ਹੋਣ ਦੀ ਸੰਭਾਵਨਾ
ਭਾਰਤੀ ਰੇਲਵੇ ਦੀਆਂ ਪਾਰਸਲ ਸੇਵਾਵਾਂ ਛੋਟੀਆਂ ਖੇਪਾਂ ਨੂੰ ਸਟੇਸ਼ਨਾਂ ਦੇ ਵਿਸ਼ਾਲ ਨੈੱਟਵਰਕ ‘ਤੇ ਪਹੁੰਚਾਉਣ ਲਈ ਤਿਆਰ ਹਨ। ਛੋਟੇ ਕਾਰੋਬਾਰੀ ਅਤੇ ਵਪਾਰੀ  ਵੱਡੇ ਸ਼ਹਿਰਾਂ ਅਤੇ ਉਤਪਾਦਨ ਕੇਂਦਰਾਂ ਤੋਂ ਆਪਣੇ ਮਾਲੀਆ ਆਦਿ ਨੂੰ ਤੇਜ਼ ਭਰੋਸੇਯੋਗ ਅਤੇ ਸਸਤੇ ਤਰੀਕੇ ਨਾਲ ਆਪਣੇ ਕਾਰੋਬਾਰੀ ਸਥਾਨ ਤੱਕ ਢੁਆਈ ਲਈ ਇਨ੍ਹਾਂ ਸੇਵਾਵਾਂ ਦਾ ਉਪਯੋਗ ਕਰ ਰਹੇ ਹਨ। ਆਮ ਆਦਮੀ ਘਰੇਲੂ ਸਾਮਾਨ, ਫਰਨੀਚਰ, ਦੋਪਹੀਆ ਵਾਹਨਾਂ ਆਦਿ ਦੀ ਢੁਆਈ ਲਈ ਵੀ ਇਨ੍ਹਾਂ ਸੇਵਾਵਾਂ ਦਾ ਉਪਯੋਗ ਕਰਦੇ ਹਨ, ਜਿਸ ਲਈ ਪਾਰਸਲ ਸੇਵਾਵਾਂ ਢੁਆਈ ਦਾ ਇੱਕਮਾਤਰ ਸੁਵਿਧਾਜਨਕ ਸਾਧਨ ਹਨ।
ਪਾਰਸਲ ਲਈ ਫੀਸ ਦਾ ਨਿਰਧਾਰਣ ਸਿਰਫ ਭਾਰ ਅਤੇ ਮਾਤਰਾ ਦੇ ਅਧਾਰ ‘ਤੇ ਹੁੰਦਾ ਹੈ, ਨਾ ਕਿ ਵਸਤੂ ਦੇ ਪ੍ਰਕਾਰ ਦੇ ਅਧਾਰ ‘ਤੇ ।
ਪਾਰਸਲ ਪ੍ਰਬੰਧਨ ਪ੍ਰਣਾਲੀ ਦਾ ਆਧੁਨਿਕੀਕਰਣ:
ਪਾਰਸਲ ਪ੍ਰਬੰਧਨ ਪ੍ਰਣਾਲੀ ਦੇ ਕੰਪਿਊਟਰੀਕਰਣ ਨੂੰ 84 ਸਥਾਨਾਂ ਤੋਂ ਪੜਾਅ - II ਵਿੱਚ ਹੋਰ 143 ਸਥਾਨਾਂ ਅਤੇ ਪੜਾਅ - III ਵਿੱਚ 523 ਸਥਾਨਾਂ ਤੱਕ ਵਧਾਇਆ ਜਾ ਰਿਹਾ ਹੈ। ਇਹ ਪਾਰਸਲ ਪ੍ਰਣਾਲੀ ਵਿੱਚ ਨਿਮਨਲਿਖਤ ਵਿਸ਼ੇਸ਼ਤਾਵਾਂ ਨੂੰ ਜੋੜੇਗਾ:
-
www.parcel.indianrail.gov.in.‘ਤੇ ਪਾਰਸਲ ਪ੍ਰਬੰਧਨ ਪ੍ਰਣਾਲੀ ਦੀ ਜਨਤਕ ਵੈਬਸਾਈਟ ਲਈ ਉੱਨਤ ਉਪਯੋਗਕਰਤਾ ਅਨੁਕੂਲ ਇੰਟਰਫੇਸ ।
-
ਪੀਐੱਮਐੱਸ ਵਿੱਚ ਪਾਰਸਲ ਸਥਾਨ ਲਈ 120 ਦਿਨਾਂ ਦੀ ਐਡਵਾਂਸ ਬੁਕਿੰਗ ਦੀ ਸੁਵਿਧਾ ਜੋੜੀ ਜਾ ਰਹੀ ਹੈ।
-
ਪੀਐੱਮਐੱਸ ਵੈਬਸਾਈਟ ‘ਤੇ ਔਨਲਾਇਨ ਈ- ਫਾਰਵਰਡਿੰਗ ਨੋਟ ਮਾਡਿਊਲ ‘ਤੇ ਪਾਰਸਲ ਲਈ ਖਾਲੀ ਸਥਾਨ ਦੀ ਉਪਲੱਬਧਤਾ ਦਿਖਾਉਣਾ
-
ਰਜਿਸਟਰਡ ਗਾਹਕਾਂ ਨੂੰ ਅਨੁਮਾਨਿਤ ਕਿਰਾਏ ਦੇ ਨਾਲ ਔਨਲਾਈਨ ਫਾਰਵਰਡਿੰਗ ਨੋਟ ਬਣਾਉਣ ਦੀ ਸੁਵਿਧਾ ਦੇਣਾ ।
-
ਕੰਪਿਊਟਰੀਕ੍ਰਿਤ ਕਾਊਂਟਰ ਅਤੇ ਖੇਪ ਦੇ ਭਾਰ ਨੂੰ ਆਟੋਮੈਟਿਕ ਰੂਪ ਨਾਲ ਦਰਜ ਕਰਨ ਵਾਲੀ ਇਲੈਕਟ੍ਰੋਨਿਕ ਕੰਡੇ ਦੇ ਮਾਧਿਅਮ ਰਾਹੀਂ ਪਾਰਸਲ ਦਫ਼ਤਰ ਵਿੱਚ ਪਾਰਸਲ / ਸਾਮਾਨ ਦੀ ਬੁਕਿੰਗ
-
ਹੱਥ ਵਿੱਚ ਲੈਣ ਯੋਗ ਮੋਬਾਇਲ ਡਿਵਾਈਸ ਨਾਲ ਬਾਰਕੋਡ ਦੀ ਸਕੈਨਿੰਗ ਦੇ ਮਾਧਿਅਮ ਰਾਹੀਂ ਜੀਪੀਆਰਐੱਸ ਨੈੱਟਵਰਕ ਟ੍ਰਾਂਸਮਿਸ਼ਨ ਦੇ ਜ਼ਰੀਏ ਸਥਿਤੀ ਦੇ ਅੱਪਡੇਸ਼ਨ ਲਈ ਹਰੇਕ ਖੇਪ ‘ਤੇ ਬਾਰਕੋਡਿੰਗ
-
ਪਾਰਸਲ ਬੁਕਿੰਗ ਤੋਂ ਲੈ ਕੇ ਚੜ੍ਹਾਉਣ , ਉਤਾਰਣ ਅਤੇ ਪਹੁੰਚਾਉਣ ਤੱਕ ਹਰੇਕ ਪੜਾਅ ਵਿੱਚ ਗਾਹਕਾਂ  ਨੂੰ ਬੁਕਿੰਗ ਦੇ ਸਮੇਂ ਦਿੱਤੇ ਗਏ ਰਜਿਸਟਰਡ ਮੋਬਾਇਲ ਨੰਬਰ ‘ਤੇ ਐੱਸਐੱਮਐੱਸ
-
-
ਪਾਰਸਲ ਵੈਬਸਾਈਟ www.parcel.indianrail.gov.in ਦੇ ਮਾਧਿਅਮ ਰਾਹੀਂ ਪੈਕੇਜ ਦੀ ਟ੍ਰੈਕਿੰਗ o ਐਂਡਰਾਇਡ ਪਲੇਟਫਾਰਮ ‘ਤੇ ਗਾਹਕਾਂ ਲਈ ਮੋਬਾਇਲ ਐਪਲੀਕੇਸ਼ਨ o ਪਾਰਸਲ ਟ੍ਰੈਫਿਕ ਨਾਲ ਨਿਪਟਨ ਲਈ ਗੈਰ- ਪੀਐੱਮਐੱਸ ਸਟੇਸ਼ਨਾਂ ਤੋਂ ਲੋਡਿੰਗ / ਅਨਲੋਡਿੰਗ ਅਤੇ ਮਾਲੀਆ ਅੰਕੜਿਆਂ ਨੂੰ ਭੇਜਣ ਦੀ ਸੁਵਿਧਾ ਲਈ ਐਂਡਰਾਇਡ ਅਧਾਰਿਤ ਨਵੀਂ ਐਪਲੀਕੇਸ਼ਨ ।
-
ਰਜਿਸਟਰਡ ਸਮਾਚਾਰ ਪੱਤਰਾਂ ਅਤੇ ਮੈਗਜ਼ੀਨਾਂ ਲਈ ਮਾਲੀਆ ਸੂਚੀ ਦੀ ਔਨਲਾਈਨ ਤਿਆਰੀ ਲਈ ਐੱਫਐੱਸਐੱਲਏ  ਮਾਡਿਊਲ ।
-
ਔਨਲਾਈਨ ਮਾਲੀਆ ਸੂਚੀ ਦੀ ਤਿਆਰੀ ਅਤੇ ਪੱਟਾ ਧਾਰਕਾਂ ਦੇ ਰਜਿਸਟ੍ਰੇਸ਼ਨ ਲਈ ਦੀਰਘਕਾਲੀਨ / ਅਲਪਕਾਲੀਨ ਪਾਰਸਲ ਪੱਟਾ ਧਾਰਕਾਂ ਲਈ ਲੀਜ ਮਾਡਿਊਲ
-
ਬੁਕਿੰਗ ਦੇ ਸਮੇਂ ਜੀਐੱਸਟੀਐੱਨ ਪੋਰਟਲ ਦੇ ਜ਼ਰੀਏ ਭੇਜਣ ਵਾਲੇ ਦੇ ਔਨਲਾਈਨ ਜੀਐੱਸਟੀਐੱਨ ਦੀ ਵੈਰੀਫਿਕੇਸ਼ਨ ।
ਰੇਲਵੇ ਬੋਰਡ ਦੇ ਨਿਰਦੇਸ਼ਾਂ ਦੇ ਅਨੁਸਾਰ, ਪਾਰਸਲ ਪ੍ਰਬੰਧਨ ਪ੍ਰਣਾਲੀ ਦੇ ਭਵਿੱਖ ਵਿੱਚ ਆਧੁਨਿਕੀਕਰਣ / ਸੁਧਾਰ ਦੇ ਲਈ , ਮੇਸਰਸ ਕਿਊਸੀਆਈ ਨੂੰ ਪ੍ਰਣਾਲੀ ਦੇ ਅਧਿਐਨ ਅਤੇ ਗ੍ਰਾਹਕ ਦੀ ਪ੍ਰਤਿਕਿਰਿਆ  ਅਤੇ ਇਸ ਖੇਤਰ ਵਿੱਚ ਨਵੇਂ ਰੁਝਾਨਾਂ ਦੇ ਅਧਾਰ ‘ਤੇ ਅੱਗੇ ਹੋਰ ਸੁਝਾਵਾਂ ਨੂੰ ਦੇਣ ਲਈ ਜੋੜਿਆ ਗਿਆ ਹੈ।
ਰੱਖਿਆ ਮੰਤਰਾਲਾ
ਨਵੇਂ ਪ੍ਰਵਾਨਿਤ ਸੈਨਿਕ ਸਕੂਲਾਂ ਵਿੱਚ ਦਾਖਲਾ ਪ੍ਰਕਿਰਿਆ ਸ਼ੁਰੂ
ਮਿਤੀ 21 ਮਈ 2022 ਨੂੰ ਪੋਰਟਲ https://sainikschool.ncog.gov.in/ecounselling ‘ਤੇ ਈ- ਕਾਉਂਸਲਿੰਗ ਦਾ ਨਤੀਜਾ ਐਲਾਨੇ ਜਾਣ ਦੇ ਨਾਲ ਹੀ ਸੈਨਿਕ ਸਕੂਲ ਸੁਸਾਇਟੀ ਨੇ ਦੇਸ਼ ਭਰ ਵਿੱਚ ਪਾਟਨਰਸ਼ਿਪ ਮੋਡ ਵਿੱਚ 100 ਨਵੇਂ ਸੈਨਿਕ ਸਕੂਲਾਂ ਦੀ ਸਥਾਪਨਾ ਦੇ ਸਰਕਾਰ ਦੇ ਟੀਚੇ ਦੀ ਦਿਸ਼ਾ ਵਿੱਚ ਇੱਕ ਕਦਮ ਹੋਰ ਅੱਗੇ ਵਧਾ ਦਿੱਤਾ।
ਸੈਨਿਕ ਸਕੂਲ ਸੁਸਾਇਟੀ  ਨੇ ਈ-ਕਾਉਂਸਲਿੰਗ ਦੇ ਸੰਚਾਲਨ ਦੇ ਲਈ ਸਵੈਚਾਲਿਤ ਪ੍ਰਣਾਲੀ ਦੇ ਮਾਧਿਅਮ ਨਾਲ, ਜਿੱਥੇ ਇਨ੍ਹਾਂ ਨਵੇਂ ਪ੍ਰਵਾਨਿਤ ਸੈਨਿਕ ਸਕੂਲਾਂ ਵਿੱਚ ਘੱਟ ਤੋਂ ਘੱਟ 40% ਸੀਟਾਂ ਪਹਿਲਾ ਤੋਂ ਹੀ ਏਆਈਐੱਸਐੱਸਈਈ-22 ਵਿੱਚ ਪਾਸ ਉਮੀਦਵਾਰਾਂ ਦੁਆਰਾ ਭਰੀਆਂ ਜਾਣਗੀਆਂ, ਨੇ ਪਹਿਲੀ ਆਰਜ਼ੀ ਸੂਚੀ ਜਾਰੀ ਕੀਤੀ ਹੈ। 10 ਨਵੇਂ ਪ੍ਰਵਾਨਿਤ ਸੈਨਿਕ ਸਕੂਲਾਂ ਵਿੱਚ 485 ਉਮੀਦਵਾਰਾਂ ਨੂੰ ਸ਼ਾਰਟਲਿਸਟ ਕੀਤਾ ਗਿਆ।ਨਵੇਂ ਸੈਨਿਕ ਸਕੂਲਾਂ ਵਿੱਚ ਦਾਖਲੇ ਦੇ ਲਈ ਪੋਰਟਲ, ਜਿਸ ਦੇ ਨਾਲ ਸੈਨਿਕ ਸਕੂਲ ਸੁਸਾਇਟੀ ਨੇ ਮੈਮੋਰੰਡਮ ਆਵ੍ ਐਗਰੀਮੈਂਟ  ਕੀਤਾ ਹੈ, ਨੂੰ ਮਿਤੀ 8 ਮਈ ਤੋਂ 14 ਮਈ ਤੱਕ ਐਕਟੀਵੇਟ ਕੀਤਾ ਗਿਆ ਸੀ,ਜਿਸ ਵਿੱਚ ਔਲ ਇੰਡੀਆ ਸੈਨਿਕ ਸਕੂਲ ਪ੍ਰਵੇਸ਼ ਪਰੀਖਿਆ  ਨੂੰ ਕੁਆਲੀਫਾਈ ਕਰਨ ਵਾਲੇ 12000 ਉਮੀਦਵਾਰਾਂ ਨੇ ਈ-ਕਾਉਂਸਲਿੰਗ ਦੇ ਲਈ ਖੁਦ ਨੂੰ ਰਜਿਸਟਰਡ ਕੀਤਾ। ਉਮੀਦਵਾਰ ਪੋਰਟਲ https://sainikschool.ncog.gov.in/ecounselling ‘ਤੇ ਨਤੀਜਾ ਅਤੇ ਦਾਖਲੇ ਨਾਲ ਸਬੰਧਿਤ ਹੋਰ ਨਿਰਦੇਸ਼ ਦੇਖ ਸਕਦੇ ਹਨ।
ਉਮੀਦਵਾਰਾਂ ਦੇ ਪਾਸ ਅਲਾਟਮੈਂਟ ਦੇ ਲਈ ਅਧਿਕਤਮ 10 ਸਕੂਲਾਂ ਨੂੰ ਸਿਲੈਕਟ ਕਰਨ ਦਾ ਵਿਕਲਪ ਸੀ। ਇਸ ਦੇ ਬਾਅਦ ਸਕੂਲਾਂ ਦੇ ਲਈ ਵਿਦਿਆਰਥੀਆਂ ਦੀ ਰੈਂਕ ਅਤੇ ਤਰਜੀਹ ਦੇ ਅਧਾਰ ‘ਤੇ,ਸਕੂਲਾਂ ਦੇ ਲਈ ਵਿਦਿਆਰਥੀਆਂ ਦਾ ਸਵੈਚਾਲਿਤ ਅਲਾਟਮੈਂਟ ਕੀਤਾ ਗਿਆ, ਜਿਸ ਦੇ ਬਾਅਦ ਆਰਜ਼ੀ ਰੂਪ ਨਾਲ ਸ਼ਾਰਟਲਿਸਟ ਕੀਤੇ ਗਏ ਉਮੀਦਵਾਰ ਨੂੰ ਅਲਾਟਮੈਂਟ ਸਵੀਕਾਰ ਕਰਕੇ ਦਾਖਲੇ ਦੀ ਰਸਮੀ ਕਾਰਵਾਈ ਦੇ ਲਈ ਅੱਗੇ ਵੱਧਣ ਦੀ ਜ਼ਰੂਰਤ ਹੁੰਦੀ ਹੈ ਜਾਂ ਫਿਰ ਕਾਉਂਸਲਿੰਗ ਦੇ ਦੂਜੇ ਰਾਊਂਡ ਦਾ ਵਿਕਲਪ ਚੁਣਨਾ ਹੁੰਦਾ ਹੈ ਜਾਂ ਫਿਰ ਅੱਗੇ ਵਿਚਾਰ ਲਈ ਅਨਿੱਛਾ ਦੱਸਣੀ ਹੁੰਦੀ ਹੈ। ਸਬੰਧਿਤ ਸਕੂਲ ਪੱਧਰ‘ਤੇ ਫਿਜ਼ੀਕਲ ਵੈਰੀਫਿਕੇਸ਼ਨ ਦੀਆਂ ਤਰੀਕਾਂ ਦੇ ਬਾਰੇ ਵਿੱਚ ਉਨ੍ਹਾਂ ਉਮੀਦਵਾਰਾਂ ਨੂੰ ਸੂਚਿਤ ਕੀਤਾ ਜਾਵੇਗਾ ਜਿਨ੍ਹਾਂ ਨੇ ਪ੍ਰਵਾਨਿਤ ਨਵੇਂ ਸੈਨਿਕ ਸਕੂਲਾਂ ਦੁਆਰਾ ਉਮੀਦਵਾਰਾਂ ਨੂੰ ਆਪਣੀ ਪਸੰਦ ਸਵੀਕਾਰ/ਲੌਕ ਕਰ ਦਿੱਤਾ ਹੈ।
ਰਾਊਂਡ-I ਦੇ ਪੂਰਾ ਹੋਣ ਦੀ ਨਿਰਧਾਰਤ ਮਿਤੀ ਦੇ ਬਾਅਦ ਨਹੀਂ ਭਰੀਆਂ ਗਈਆਂ ਸੀਟਾਂ, ਕਾਉਂਸਲਿੰਗ ਦੇ ਰਾਊਂਡ- II ਮਾਧਿਅਮ ਨਾਲ ਭਰੀਆਂ ਜਾਣਗੀਆਂ, ਜਿਸ ਦੇ ਲਈ ਪੋਰਟਲ ‘ਤੇ ਤਾਰੀਕਾਂ ਦਾ ਐਲਾਨ ਕੀਤਾ ਜਾਵੇਗਾ।
ਉੁਪਰੋਕਤ ਦੇ ਇਲਾਵਾ, 60% ਵਿਦਿਆਰਥੀ ਉਨ੍ਹਾਂ ਯੋਗ ਵਿਦਿਆਰਥੀਆਂ ਵਿੱਚੋਂ ਦਾਖਲੇ ਲਈ ਲਏ ਜਾਣਗੇ ਜੋ ਨਵੇਂ ਪ੍ਰਵਾਨਿਤ ਸੈਨਿਕ ਸਕੂਲਾਂ ਵਿੱਚ ਪਹਿਲਾ ਤੋਂ ਹੀ ਪੜ੍ਹ ਰਹੇ ਹਨ ਅਤੇ ਆਪਣੇ ਸਬੰਧਿਤ ਸਕੂਲ ਵਿੱਚ ਸੈਨਿਕ ਸਕੂਲ ਪੈਟਰਨ ਦੀ ਛੇਵੀਂ ਕਲਾਸ ਵਿੱਚ ਦਾਖਲਾ ਲੈਣ ਦੇ ਇੱਛੁਕ ਹਨ।ਅਜਿਹੇ ਵਿਦਿਆਰਥੀਆਂ ਦੇ ਲਈ ਜਲਦ ਹੀ ਨੈਸ਼ਨਲ ਟੈਸਟਿੰਗ ਏਜੰਸੀ  ਦੁਆਰਾ ਇੱਕ ਅਲੱਗ ਯੋਗਤਾ ਦਾਖਲਾ ਪਰੀਖਿਆ  ਆਯੋਜਿਤ ਕੀਤੀ ਜਾਵੇਗੀ। ਇਹ ਦਾਖਲ ਪਰੀਖਿਆ ਆਲ ਇੰਡੀਆ ਸੈਨਿਕ ਸਕੂਲ ਦਾਖਲਾ ਪਰੀਖਿਆ ਦੇ ਸਾਮਾਨ ਪੈਟਰਨ ‘ਤੇ ਆਯੋਜਿਤ ਹੋਵੇਗੀ।
ਇਨ੍ਹਾਂ ਨਵੇਂ ਪ੍ਰਵਾਨਿਤ ਸੈਨਿਕ ਸਕੂਲਾਂ ਵਿੱਚ ਪਹਿਲਾਂ ਤੋਂ ਪੜ੍ਹ ਰਹੇ ਅਤੇ ਆਪਣੇ ਸਬੰਧਿਤ ਸਕੂਲ ਵਿੱਚ ਸੈਨਿਕ ਵਰਟੀਕਲ ਵਿੱਚ ਦਾਖਲੇ ਦੇ ਇੱਛੁਕ ਅਜਿਹੇ ਪਾਤਰ ਵਿਦਿਆਰਥੀਆਂ ਦੇ ਦਾਖਲੇ ਦੇ ਲਈ ਰਜਿਸਟ੍ਰੇਸ਼ਨ ਪ੍ਰਕਿਰਿਆ ਜਲਦ ਸ਼ੁਰੂ ਕੀਤੀ ਜਾਵੇਗੀ ਅਤੇ ਦਾਖਲਾ ਪਰੀਖਿਆ ਦੀ ਮਿਤੀ ਦਾ ਐਲਾਨ ਐੱਨਟੀਏ ਪੋਰਟਲ ਦੇ ਮਾਧਿਅਮ ਨਾਲ ਕੀਤਾ ਜਾਵੇਗਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਜੀ-7 ਸਿਖਰ ਸੰਮੇਲਨ ਦੇ ਦੌਰਾਨ ਇੰਡੋਨੇਸ਼ੀਆ ਦੇ ਰਾਸ਼ਟਰਪਤੀ ਨਾਲ ਮੁਲਾਕਾਤ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ 27 ਜੂਨ 2022 ਨੂੰ ਜਰਮਨੀ ਦੇ ਸ਼ਲੌਸ ਐਲਮੌ ਵਿੱਚ ਜੀ ਸਿਖਰ ਸੰਮੇਲਨ ਦੇ ਦੌਰਾਨ ਇੰਡੋਨੇਸ਼ੀਆ ਦੇ ਰਾਸ਼ਟਰਪਤੀ ਮਹਾਮਹਿਮ ਸ਼੍ਰੀ ਜੋਕੋ ਵਿਡੋਡੋ ਨਾਲ ਮੁਲਾਕਾਤ ਕੀਤੀ।
ਪ੍ਰਧਾਨ ਮੰਤਰੀ ਨੇ ਇੰਡੋਨੇਸ਼ੀਆ ਦੀ ਮੌਜੂਦਾ ਜੀ-20 ਪ੍ਰਧਾਨਗੀ ’ਤੇ ਰਾਸ਼ਟਰਪਤੀ ਵਿਡੋਡੋ ਨੂੰ ਵਧਾਈਆਂ ਦਿੱਤੀਆਂ। ਇਸ ਦੌਰਾਨ ਭਾਰਤ ਦੀ ਆਗਾਮੀ ਜੀ-20 ਪ੍ਰਧਾਨਗੀ ’ਤੇ ਵੀ ਚਰਚਾ ਹੋਈ।
ਇਨ੍ਹਾਂ ਦੋਹਾਂ ਰਾਜਨੇਤਾਵਾਂ ਨੇ ਆਪਸੀ ਹਿਤ ਦੇ ਆਲਮੀ ਅਤੇ ਖੇਤਰੀ ਮੁੱਦਿਆਂ ֹ’ਤੇ ਵੀ ਵਿਚਾਰਾਂ ਦਾ ਅਦਾਨ-ਪ੍ਰਦਾਨ ਕੀਤਾ।
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ ਨੇ ਕਿਸਾਨਾਂ ਦੇ ਅਧਿਕਾਰਾਂ 'ਤੇ ਪਹਿਲੇ ਗਲੋਬਲ ਸਿੰਪੋਜ਼ੀਅਮ ਦਾ ਉਦਘਾਟਨ ਕੀਤਾ
ਵਿਸ਼ਵ ਦਾ ਕਿਸਾਨ ਭਾਈਚਾਰਾ ਇਸ ਦਾ ਮੋਹਰੀ ਰਾਖਾ ਹੈ: ਰਾਸ਼ਟਰਪਤੀ ਮੁਰਮੂ
ਕਿਸਾਨਾਂ ਨੂੰ ਅਸਾਧਾਰਣ ਸ਼ਕਤੀ ਅਤੇ ਜ਼ਿੰਮੇਦਾਰੀ ਦਿੱਤੀ ਗਈ ਹੈ: ਰਾਸ਼ਟਰਪਤੀ ਮੁਰਮੂ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀਮਤੀ ਦ੍ਰੌਪਦੀ ਮੁਰਮੂ ਨੇ ਅੱਜ  ਨਵੀਂ ਦਿੱਲੀ ਵਿੱਚ ਕਿਸਾਨ ਅਧਿਕਾਰਾਂ ‘ਤੇ ਪਹਿਲੇ ਗਲੋਬਲ ਸਿੰਪੋਜ਼ੀਅਮ ਦਾ ਉਦਘਾਟਨ ਕੀਤਾ। ਇਸ ਅਵਸਰ ‘ਤੇ ਬੋਲਦੇ ਹੋਏ, ਰਾਸ਼ਟਰਪਤੀ ਨੇ ਕਿਹਾ ਕਿ ਦੁਨੀਆ ਦਾ ਕਿਸਾਨ ਭਾਈਚਾਰਾ ਇਸ ਦਾ ਮੋਹਰੀ ਰਾਖਾ ਹੈ ਅਤੇ ਉਹ ਫ਼ਸਲ ਵਿਵਿਧਤਾ ਦੇ ਸੱਚੇ ਰੱਖਿਅਕ ਹਨ। ਉਨ੍ਹਾਂ ਨੇ ਕਿਹਾ ਕਿ ਕਿਸਾਨਾਂ ਨੂੰ ਅਸਾਧਾਰਣ ਸ਼ਕਤੀ ਅਤੇ ਜ਼ਿੰਮੇਦਾਰੀ ਦਿੱਤੀ ਗਈ ਹੈ। ਉਨ੍ਹਾਂ ਨੇ ਜ਼ੋਰ ਦੇ ਕੇ ਕਿਹਾ ਕਿ ਸਾਨੂੰ ਸਾਰਿਆਂ ਨੂੰ ਪੌਦਿਆਂ ਅਤੇ ਪ੍ਰਜਾਤੀਆਂ ਦੀਆਂ ਵਿਭਿੰਨ ਕਿਸਮਾਂ ਦੀ ਰੱਖਿਆ ਕਰਨੀ ਚਾਹੀਦੀ ਹੈ ਅਤੇ ਉਨਾਂ ਨੂੰ ਪੁਨਰਜੀਵਿਤ ਕਰਨ ਦੇ ਕਿਸਾਨਾਂ ਦੇ ਪ੍ਰਯਾਸ ਦੀ ਸ਼ਲਾਘਾ ਕਰਨੀ ਚਾਹੀਦੀ ਹੈ ਜਿਨ੍ਹਾਂ ਬਨਸਪਤੀਆਂ ਦੀ ਹੋਂਦ ਸਾਡੇ ਸਾਰਿਆਂ ਲਈ ਬਹੁਤ ਮਹੱਤਵਪੂਰਨ ਹੈ।
ਇਸ ਸਿੰਪੋਜ਼ੀਅਮ ਦਾ ਆਯੋਜਨ ਖੁਰਾਕ ਅਤੇ ਖੇਤੀਬਾੜੀ ਸੰਗਠਨ, ਰੋਮ ਦੇ ਖੁਰਾਕ ਅਤੇ ਖੇਤੀਬਾੜੀ ਪਲਾਂਟ ਜੈਨੇਟਿਕ ਰਿਸੋਰਸਿਜ਼ ਬਾਰੇ ਅੰਤਰਰਾਸ਼ਟਰੀ ਸੰਧੀ  ਦੇ ਸਕੱਤਰੇਤ  of the Food and Agriculture Organization , Rome) ਦੁਆਰਾ ਕੀਤਾ ਜਾ ਰਿਹਾ ਹੈ। ਕੇਂਦਰੀ ਖੇਤੀਬਾੜੀ ਅਤੇ ਕਿਸਾਨ ਭਲਾਈ ਮੰਤਰਾਲਾ, ਪੌਦਾ ਕਿਸਮ ਅਤੇ ਕਿਸਾਨ ਅਧਿਕਾਰ  ਅਥਾਰਿਟੀ  Authority), ਇੰਡੀਅਨ ਕੌਂਸਲ ਆਵ੍ ਐਗਰੀਕਲਚਰਲ ਰਿਸਰਚ , ਆਈਸੀਏਆਰ- ਇੰਡੀਅਨ ਐਗਰੀਕਲਚਰਲ ਰਿਸਰਚ ਇੰਸਟੀਟਿਊਟ , ਅਤੇ ਆਈਸੀਏਆਰ-ਨੈਸ਼ਨਲ ਬਿਊਰੋ ਆਵ੍ ਪਲਾਂਟ ਜੈਨੇਟਿਕ ਰਿਸੋਰਸਿਜ਼  ) ਦੇ ਸਹਿਯੋਗ ਨਾਲ ਆਯੋਜਿਤ ਕਰ ਰਿਹਾ ਹੈ।
ਰਾਸ਼ਟਰਪਤੀ ਨੇ ਕਿਹਾ ਕਿ ਭਾਰਤ ਵਿਵਿਧਤਾ ਨਾਲ ਭਰਪੂਰ ਇੱਕ ਵਿਸ਼ਾਲ ਦੇਸ਼ ਹੈ, ਜਿਸ ਦਾ ਖੇਤਰਫਲ ਵਿਸ਼ਵ ਦਾ ਕੇਵਲ 2.4 ਪ੍ਰਤੀਸ਼ਤ ਹੈ। ਵਿਸ਼ਵ ਦੇ ਪੌਦਿਆਂ ਦੀਆਂ ਵਿਭਿੰਨ ਕਿਸਮਾਂ ਅਤੇ ਜਾਨਵਰਾਂ ਦੀਆਂ ਸਾਰੀਆਂ ਦਰਜ ਪ੍ਰਜਾਤੀਆਂ ਦਾ 7 ਤੋਂ 8 ਪ੍ਰਤੀਸ਼ਤ ਭਾਰਤ ਵਿੱਚ ਮੌਜੂਦ ਹੈ। ਉਨ੍ਹਾਂ ਨੇ ਕਿਹਾ ਕਿ ਜੈਵਵਿਵਿਧਤਾ ਦੇ ਖੇਤਰ ਵਿੱਚ ਭਾਰਤ ਪੌਦਿਆਂ ਅਤੇ ਪ੍ਰਜਾਤੀਆਂ ਦੀ ਵਿਸਤ੍ਰਿਤ ਲੜੀ ਨਾਲ ਸੰਪੰਨ ਦੇਸ਼ਾਂ ਵਿੱਚੋਂ ਇੱਕ ਹੈ। ਰਾਸ਼ਟਰਪਤੀ ਨੇ ਕਿਹਾ ਕਿ ਭਾਰਤ ਦੀ ਇਹ ਸਮ੍ਰਿੱਧ ਖੇਤੀ-ਜੈਵਵਿਵਿਧਤਾ  ਆਲਮੀ ਭਾਈਚਾਰੇ ਦੇ ਲਈ ਅਨੂਪਮ ਨਿਧੀ  ਰਹੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਸਾਡੇ ਕਿਸਾਨਾਂ ਨੇ ਸਖ਼ਤ ਮਿਹਨਤ ਅਤੇ ਉੱਦਮਤਾ ਨਾਲ ਪੌਦਿਆਂ ਦੀਆਂ ਸਥਾਨਕ ਕਿਸਮਾਂ ਦੀ ਸੰਭਾਲ਼ ਕੀਤੀ ਹੈ, ਜੰਗਲੀ ਪੌਦਿਆਂ ਨੂੰ ਆਪਣੇ ਅਨੁਰੂਪ ਬਣਾਇਆ ਹੈ ਅਤੇ ਪਰੰਪਰਾਗਤ ਕਿਸਮਾਂ ਦਾ ਪੋਸ਼ਣ ਕੀਤਾ ਹੈ, ਇਸ ਨਾਲ ਫ਼ਸਲ ਪ੍ਰਜਣਨ ਪ੍ਰੋਗਰਾਮਾਂ ਨੂੰ ਅਧਾਰ ਮਿਲਿਆ ਹੈ ਅਤੇ ਇਸ ਨਾਲ ਮਨੁੱਖਾਂ ਅਤੇ ਪਸ਼ੂਆਂ ਦੇ ਲਈ ਭੋਜਨ ਅਤੇ ਪੋਸ਼ਣ ਦੀ ਸੁਰੱਖਿਆ ਸੁਨਿਸ਼ਚਿਤ ਹੋਈ ਹੈ।
ਰਾਸ਼ਟਰਪਤੀ ਨੇ ਕਿਹਾ ਕਿ ਖੇਤੀਬਾੜੀ ਖੋਜ ਅਤੇ ਟੈਕਨੋਲੋਜੀ ਵਿਕਾਸ ਨੇ ਭਾਰਤ ਨੂੰ 1950-51 ਦੇ ਬਾਅਦ ਤੋਂ ਅਨਾਜ, ਬਾਗਬਾਨੀ, ਮੱਛੀਪਾਲਣ, ਦੁੱਧ ਅਤੇ ਅੰਡਿਆਂ ਦੇ ਉਤਪਾਦਨ ਨੂੰ ਕਈ ਗੁਣਾ ਵਧਾਉਣ ਵਿੱਚ ਯੋਗਦਾਨ ਦਿੱਤਾ ਹੈ, ਇਸ ਨਾਲ ਰਾਸ਼ਟਰੀ ਖੁਰਾਕ ਅਤੇ ਪੋਸ਼ਣ ਸੁਰੱਖਿਆ ‘ਤੇ ਅਨੁਕੂਲ ਪ੍ਰਭਾਵ ਪਿਆ ਹੈ। ਉਨ੍ਹਾਂ ਨੇ ਉਜਾਗਰ ਕੀਤਾ ਕਿ ਖੇਤੀ-ਜੈਵਵਿਵਿਧਤਾ ਰੱਖਿਅਕਾਂ  ਅਤੇ ਮਿਹਨਤੀ ਕਿਸਾਨਾਂ, ਵਿਗਿਆਨੀਆਂ ਅਤੇ ਨੀਤੀ ਨਿਰਮਾਤਾਵਾਂ ਦੇ ਪ੍ਰਯਾਸਾਂ ਨੇ ਸਰਕਾਰ ਦੇ ਸਮਰਥਨ ਨਾਲ ਦੇਸ਼ ਵਿੱਚ ਕਈ ਖੇਤੀਬਾੜੀ ਕ੍ਰਾਂਤੀਆਂ ਨੂੰ ਹੁਲਾਰਾ ਦੇਣ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾਈ ਹੈ। ਉਨ੍ਹਾਂ ਨੇ ਵਿਸ਼ਵਾਸ ਪ੍ਰਗਟਾਇਆ ਕਿ ਟੈਕਨੋਲੋਜੀ ਅਤੇ ਵਿਗਿਆਨ ਵਿਰਾਸਤ ਗਿਆਨ ਦੇ ਪ੍ਰਭਾਵੀ ਰੱਖਿਅਕ ਅਤੇ ਸੰਵਰਧਕ ਦੇ ਰੂਪ ਵਿੱਚ ਕਾਰਜ ਕਰ ਸਕਦੇ ਹਨ।
ਰਾਸ਼ਟਰਪਤੀ ਦਾ ਭਾਸ਼ਣ ਦੇਖਣ ਦੇ ਲਈ ਇੱਥੇ ਕਲਿੱਕ ਕਰੋ –
ਮੰਤਰੀ ਮੰਡਲ ਸਕੱਤਰੇਤ
ਰਾਸ਼ਟਰੀ ਸੰਕਟ ਪ੍ਰਬੰਧਨ ਕਮੇਟੀ  ਨੇ ਬੰਗਾਲ ਦੀ ਖਾੜੀ 'ਤੇ ਸੰਭਾਵੀ ਚੱਕਰਵਾਤੀ ਤੁਫਾਨ ਲਈ ਤਿਆਰੀਆਂ ਦੀ ਸਮੀਖਿਆ ਕਰਨ ਵਾਸਤੇ ਮੀਟਿੰਗ ਕੀਤੀ
ਕੈਬਨਿਟ ਸਕੱਤਰ ਸ਼੍ਰੀ ਰਾਜੀਵ ਗੌਬਾ ਦੀ ਪ੍ਰਧਾਨਗੀ ਹੇਠ ਰਾਸ਼ਟਰੀ ਸੰਕਟ ਪ੍ਰਬੰਧਨ ਕਮੇਟੀ  ਨੇ ਅੱਜ ਬੈਠਕ ਕੀਤੀ ਅਤੇ ਬੰਗਾਲ ਦੀ ਖਾੜੀ 'ਤੇ ਸੰਭਾਵੀ ਚੱਕਰਵਾਤੀ ਤੁਫਾਨ ਲਈ ਤਿਆਰੀਆਂ ਦੀ ਸਮੀਖਿਆ ਕਰਨ ਲਈ ਕੇਂਦਰੀ ਮੰਤਰਾਲਿਆਂ/ਏਜੰਸੀਆਂ, ਅਤੇ ਰਾਜ/ਕੇਂਦਰ ਸ਼ਾਸਤ ਪ੍ਰਦੇਸ਼ ਸਰਕਾਰਾਂ ਦੀਆਂ ਤਿਆਰੀਆਂ ਦੀ ਸਮੀਖਿਆ ਕੀਤੀ।
ਭਾਰਤ ਮੌਸਮ ਵਿਗਿਆਨ ਵਿਭਾਗ  ਦੇ ਡਾਇਰੈਕਟਰ ਜਨਰਲ ਨੇ ਬੰਗਾਲ ਦੀ ਖਾੜੀ ਵਿੱਚ ਮੌਸਮ ਪ੍ਰਣਾਲੀ ਦੀ ਮੌਜੂਦਾ ਸਥਿਤੀ ਬਾਰੇ ਕਮੇਟੀ ਨੂੰ ਜਾਣਕਾਰੀ ਦਿੱਤੀ, ਜਿਸ ਦੇ ਪੱਛਮੀ-ਉੱਤਰ-ਪੱਛਮ ਵੱਲ ਵਧਣ ਅਤੇ ਅੱਜ ਸ਼ਾਮ ਤੱਕ ਦੱਖਣੀ ਪੂਰਬੀ ਬੰਗਾਲ ਦੀ ਖਾੜੀ ਉੱਤੇ ਇੱਕ ਦਬਾਅ ਵਿੱਚ ਕੇਂਦਰਿਤ ਹੋਣ ਦੀ ਸੰਭਾਵਨਾ ਹੈ। ਇਸ ਤੋਂ ਬਾਅਦ, ਇਹ ਪੱਛਮ-ਉੱਤਰ-ਪੱਛਮ ਵੱਲ ਵਧਣਾ ਜਾਰੀ ਰੱਖੇਗਾ, 07 ਦਸੰਬਰ ਦੀ ਸ਼ਾਮ ਦੇ ਨੇੜੇ-ਤੇੜੇ ਇੱਕ ਚੱਕਰਵਾਤੀ ਤੁਫਾਨ ਵਿੱਚ ਹੋਰ ਤੇਜ਼ ਹੋ ਜਾਵੇਗਾ ਅਤੇ 08 ਦਸੰਬਰ ਦੀ ਸਵੇਰ ਤੱਕ ਉੱਤਰੀ ਤਮਿਲ ਨਾਡੂ-ਪੁਦੂਚੇਰੀ ਅਤੇ ਨਾਲ ਲੱਗਦੇ ਦੱਖਣੀ ਆਂਧਰ ਪ੍ਰਦੇਸ਼ ਦੇ ਤਟਾਂ ਤੋਂ ਦੂਰ ਦੱਖਣ ਪੱਛਮੀ ਬੰਗਾਲ ਦੀ ਖਾੜੀ ਤੱਕ ਪਹੁੰਚਣ ਦੀ ਸੰਭਾਵਨਾ ਹੈ। ਇਹ ਅਗਲੇ 48 ਘੰਟਿਆਂ ਦੌਰਾਨ ਪੱਛਮੀ-ਉੱਤਰ-ਪੱਛਮ ਵੱਲ ਉੱਤਰੀ ਤਮਿਲ ਨਾਡੂ-ਪੁਦੂਚੇਰੀ ਅਤੇ ਨਾਲ ਲਗਦੇ ਦੱਖਣੀ ਆਂਧਰ ਪ੍ਰਦੇਸ਼ ਦੇ ਤਟਾਂ ਵੱਲ ਵਧਣਾ ਜਾਰੀ ਰੱਖੇਗਾ।
ਆਂਧਰ ਪ੍ਰਦੇਸ਼, ਤਮਿਲ ਨਾਡੂ ਦੇ ਮੁੱਖ ਸਕੱਤਰਾਂ ਅਤੇ ਪੁਦੂਚੇਰੀ ਦੇ ਸੀਨੀਅਰ ਅਧਿਕਾਰੀਆਂ ਨੇ ਕਮੇਟੀ ਨੂੰ ਚੱਕਰਵਾਤੀ ਤੁਫਾਨ ਦੇ ਸੰਭਾਵਿਤ ਰਸਤੇ ਵਿੱਚ ਆਬਾਦੀ ਨੂੰ ਬਚਾਉਣ ਲਈ ਕੀਤੇ ਜਾ ਰਹੇ ਤਿਆਰੀ ਉਪਾਵਾਂ ਅਤੇ ਸਥਾਨਕ ਪ੍ਰਸ਼ਾਸਨ ਦੁਆਰਾ ਕੀਤੇ ਜਾ ਰਹੇ ਉਪਾਵਾਂ, ਜਿਵੇਂ ਕਿ ਮਛੇਰਿਆਂ ਨੂੰ ਨਾ ਜਾਣ ਲਈ ਕਿਹਾ ਗਿਆ ਹੈ, ਬਾਰੇ ਜਾਣੂ ਕਰਵਾਇਆ। ਸਮੁੰਦਰ ਵਿੱਚ ਬਾਹਰ ਨਿਕਲਣ ਤੋਂ ਰੋਕਣ ਅਤੇ ਸਮੁੰਦਰ ਵਿੱਚ ਬੈਠੇ ਲੋਕਾਂ ਨੂੰ ਸੁਰੱਖਿਅਤ ਥਾਂ 'ਤੇ ਵਾਪਸ ਬੁਲਾਉਣ ਲਈ ਆਖਿਆ ਜਾ ਰਿਹਾ ਹੈ ਅਤੇ ਐਮਰਜੈਂਸੀ ਸੇਵਾਵਾਂ ਨੂੰ ਤਿਆਰ ਰੱਖਿਆ ਜਾ ਰਿਹਾ ਹੈ।
ਐੱਨਡੀਆਰਐੱਫ ਨੇ 5 ਟੀਮਾਂ ਤਮਿਲ ਨਾਡੂ ਲਈ ਅਤੇ 3 ਟੀਮਾਂ ਪੁਦੂਚੇਰੀ ਲਈ ਉਪਲਬਧ ਕਰਵਾਈਆਂ ਹਨ ਅਤੇ ਆਂਧਰ ਪ੍ਰਦੇਸ਼ ਨੂੰ ਰਾਜ ਸਰਕਾਰ ਦੀ ਇੱਛਾ ਅਨੁਸਾਰ ਸਰਗਰਮ ਕਰਨ ਲਈ ਵੀ ਟੀਮਾਂ ਨੂੰ ਤਿਆਰ–ਬਰ–ਤਿਆਰ ਰੱਖਿਆ ਜਾ ਰਿਹਾ ਹੈ। ਜਹਾਜ਼ਾਂ ਅਤੇ ਜਹਾਜ਼ਾਂ ਦੇ ਨਾਲ ਸੈਨਾ ਅਤੇ ਜਲ ਸੈਨਾ ਦੀਆਂ ਬਚਾਅ ਅਤੇ ਰਾਹਤ ਟੀਮਾਂ ਨੂੰ ਤਿਆਰ ਰੱਖਿਆ ਗਿਆ ਹੈ। ਕੋਸਟ ਗਾਰਡ ਵੀ ਆਪਣੇ ਜਹਾਜ਼ਾਂ ਨਾਲ ਤਿਆਰ ਹੈ।
ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਅਤੇ ਕੇਂਦਰੀ ਏਜੰਸੀਆਂ ਦੇ ਤਿਆਰੀ ਉਪਾਵਾਂ ਦੀ ਸਮੀਖਿਆ ਕਰਦਿਆਂ ਸ਼੍ਰੀ ਰਾਜੀਵ ਗਾਬਾ ਨੇ ਜ਼ੋਰ ਦਿੱਤਾ ਕਿ ਰਾਜ/ਕੇਂਦਰ ਸ਼ਾਸਿਤ ਪ੍ਰਦੇਸ਼ ਸਰਕਾਰਾਂ ਅਤੇ ਸਬੰਧਿਤ ਕੇਂਦਰੀ ਏਜੰਸੀਆਂ ਦੇ ਸਬੰਧਿਤ ਅਧਿਕਾਰੀਆਂ ਦੁਆਰਾ ਰੋਕਥਾਮ ਅਤੇ ਸਾਵਧਾਨੀ ਦੇ ਉਪਾਅ ਕੀਤੇ ਜਾਣੇ ਚਾਹੀਦੇ ਹਨ। ਇਸ ਦਾ ਉਦੇਸ਼ ਜਾਨਾਂ ਦੇ ਨੁਕਸਾਨ ਨੂੰ ਜ਼ੀਰੋ 'ਤੇ ਰੱਖਣਾ ਅਤੇ ਜਾਇਦਾਦ ਅਤੇ ਬੁਨਿਆਦੀ ਢਾਂਚੇ ਜਿਵੇਂ ਕਿ ਪਾਵਰ ਅਤੇ ਟੈਲੀਕੌਮ ਨੂੰ ਘੱਟ ਤੋਂ ਘੱਟ ਨੁਕਸਾਨ ਪਹੁੰਚਾਉਣਾ ਚਾਹੀਦਾ ਹੈ, ਅਤੇ ਇਸ ਬੁਨਿਆਦੀ ਢਾਂਚੇ ਨੂੰ ਨੁਕਸਾਨ ਹੋਣ ਦੀ ਸਥਿਤੀ ਵਿੱਚ, ਇਸ ਨੂੰ ਜਲਦੀ ਤੋਂ ਜਲਦੀ ਸੰਭਵ ਸਮੇਂ ਵਿੱਚ ਬਹਾਲ ਕੀਤਾ ਜਾਣਾ ਚਾਹੀਦਾ ਹੈ।
ਕੈਬਨਿਟ ਸਕੱਤਰ ਨੇ ਰਾਜ/ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੀਆਂ ਸਰਕਾਰਾਂ ਨੂੰ ਭਰੋਸਾ ਦਿਵਾਇਆ ਕਿ ਸਾਰੀਆਂ ਕੇਂਦਰੀ ਏਜੰਸੀਆਂ ਤਿਆਰ ਹਨ ਅਤੇ ਸਹਾਇਤਾ ਲਈ ਉਪਲਬਧ ਰਹਿਣਗੀਆਂ।
ਮੀਟਿੰਗ ਵਿੱਚ ਆਂਧਰ ਪ੍ਰਦੇਸ਼ ਅਤੇ ਤਮਿਲ ਨਾਡੂ ਦੇ ਮੁੱਖ ਸਕੱਤਰਾਂ ਅਤੇ ਪੁਦੂਚੇਰੀ ਦੇ ਸੀਨੀਅਰ ਅਧਿਕਾਰੀ, ਕੇਂਦਰੀ ਗ੍ਰਹਿ ਸਕੱਤਰ, ਬਿਜਲੀ ਮੰਤਰਾਲੇ ਦੇ ਵਧੀਕ ਸਕੱਤਰ, ਡੀਜੀ ਟੈਲੀਕੌਮ, ਮੈਂਬਰ ਸਕੱਤਰ ਐੱਨਡੀਐੱਮਏ, ਸੀਆਈਐੱਸਸੀ ਆਈਡੀਐੱਸ, ਆਈਜੀ ਐੱਨਡੀਆਰਐੱਫ, ਡੀਜੀ ਆਈਐੱਮਡੀ, ਡੀਜੀ ਕੋਸਟ–ਗਾਰਡ ਅਤੇ ਗ੍ਰਹਿ ਮੰਤਰਾਲੇ ਦੇ ਸੀਨੀਅਰ ਅਧਿਕਾਰੀ ਸ਼ਾਮਲ ਹੋਏ।